Wikipedia:Sifr an deiz/Dielloù - Wikipedia\nWikipedia:Sifr an deiz/Dielloù\nEbrel 2006[kemmañ ar vammenn]\nSul 16 Ebrel[kemmañ ar vammenn]\nSifr an Deiz\nGoude ur sizhunvezh bet o termal war ar chifroù, sed aze -25.224- an niver a vouezhioù a lañs a zo gant kengevredad an tu kleiz-kreiz, renet gant Romano Prodi, war skipailh Silvio Berlusconi, da geñver votadeg an 9 ha 10 a viz Ebrel 2006 en Italia.\nLun 17 Ebrel[kemmañ ar vammenn]\n100 000, sed aze, mod pe vod, an niver a dud o deus dibunet e straedoù Dulenn (Iwerzhon) d'ar 16 a viz Ebrel 2006 evit enoriñ emsavadeg 1916. En o zouesk e oa un 2.500 bennaket a soudarded. Ne oa ket bet eus an dibunadeg-se abaoe 1970. Kêr Dulenn a vod enni w.-d. 500.000 a dud.\nMeurzh 18 Ebrel[kemmañ ar vammenn]\n1 544 123, sed aze an niver, hiriv an deiz, a genrouedaderien europat a faot dezho ober gant an astenn ".eu" e chomlec'h o lec'hienn(où), ha kement-se e-doug 10 devezh hepken. N'eo ken nemet abaoe ar 7 a viz Ebrel 2006 ma c'hall an neb a gar en Europa enrollañ e anv domani gant an astenn-se. Karget eo an aozadur Eurid (The European Registry of Internet Domain Names) d'enrollañ ar goulennoù. Hervez e sifroù eo an Alamaned a zo ar re gentañ (tost 500.000 goulenn), Breizhveuriz an eil re hag Izelvroiz da drede (ouzhpenn 300.000), p'emañ an Italianed (90.000) hag ar C'hallaoued (70.000) pell war-lec'h. Ne ouzer ket pet Breton en deus goulennet kemend-all\nMerc'her 19 Ebrel[kemmañ ar vammenn]\nUr plac'h eus Los Angeles he deus tapet bosenn ar gwerblennoù ar meurzh-mañ. Ne oa ket bet c'hoarvezet kemend-all e kêrbenn Kalifornia abaoe 22 vloaz. Ar paour-kaezh plac'h klañv he dije kroget da gaout arouez ar c'hleñved-se abaoe ar sizhun paseet, hervez pennoù an ospital e-lec'h m'emañ dalc'het. Evito eo bet kontammet gant c'hwen, ar re-mañ o vezañ bet paket gant loened gouez.\nTreuzkaset e vez ar vosenn d'an dud gant ar c'hwen tapet ganto ar vakterienn Yersinia pestis. Marvet e vefe bet ouzhpenn 200 milion a dud diwar ar c'hleñved-se en Europa er XIVvet kantved (1/3 eus ar boblañs). Hervez Aozadur bedel ar yec'hed ez eus bet 2.118 den bosennet e 2003, dreist-holl en Afrika.\nYaou 20 Ebrel[kemmañ ar vammenn]\n60 vloaz zo, d'an 18 a viz Ebrel 1946, eo bet lakaet al Lez-varn etrebroadel en e sav gant ABU (Aozadur ar broadoù unanet). Lec'hiet eo e sez e Palez ar Peoc'h e 's-Gravenhage* en Izelvroioù. Anavezet eo gant 100 riez hiriv an deiz. E-kerzh an 60 vloaz tremenet ez eus bet barnet 74 stad disheñvel ganti. 80 diviz a zo bet tapet ganti ivez, e-doug 106 prosez a dalv kement hag un diverrañ eus istor a-vremañ ar bed. Koulskoude, arabat meskañ an aozadur-se gant al Lez-kastizañ etrebroadel a bled kentoc'h gant an torfedoù a-enep Mab-Den hag a varn tud, ha n'eo ket stadoù. Daoust ma n'eus kazimant tamm galloud ebet gant al lez-varn etrebroadel evit lakaat he divizoù da dalvezout e klasker diskoulmañ enni disemglevioù bras, pe brasoc'h, etre ar broadoù. Ha sañset eo bet divouedet kalzig a vrezelioù ganti hep goût dimp. Evit mont pelloc'h ganti\n*Anv ofisiel evit Den Haag (nederlandeg), The Hague (saozneg), La Haye (galleg), La Haia (katalaneg), La Haya (kastilhaneg), An Háig (kembraeg), L'Aia (italianeg), A Haia (portugaleg), Lahey (turkeg)...\nGwener 21 Ebrel[kemmañ ar vammenn]\nBroioù ma kastizer d'ar marv...\n...gwech ebet sañset war-bouez degouezhioù dreistordinal.\n...an dud deuet en oad.\n...tud kozh ha yaouank.\nHiriv an deiz ez eus 20.000 den kondaonet d'ar marv dre ar bed, o "c'hortoz" ma vo lakaet o c'hastiz da dalvezout, hervez danevell bloaziek Amnesty International bet embannet nevez zo. Daoust ma n'eo ket aes kaout sifroù resis war an dachenn-se e broioù zo, evel e Sina pe e Viêt Nam, e-lec'h m'eo an danvez-se un sekred stad e soñjer ez eus bet lazhet 2.148 den gant ar gouarnamantoù dre ar bed e 2005. 94 % eus an dud bet kaset d'ar marv evel-se a oa lec'hiet e 4 bro hepken : Stadoù-Unanet Amerika, Iran, Arabia Saoudat ha da gentañ Sina (80% eus an hollad da vihanañ). Hervez an aozadur gouestlet da zifenn gwirioù Mab-Den bepred, eo aet traoù zo war wellaat er Stadoù-Unanet warlene, dre m'eo difennet kas tud dindan oad d'ar marv abaoe miz Meurzh 2005 eno. Evit mont pelloc'h ganti\nSadorn 22 Ebrel[kemmañ ar vammenn]\n248 000 000 000\nE Rusia e kaver 44 miliarder d'an deiz a hiriv. Pinvidikañ tiegezhioù rusian a vod 248 miliard a zolarioù etre o daouarn, ar pezh a dalv kard produadur diabarzh kriz (PDK) ar vro. E-doug ur bloaz eo aet pouez o yalc'hadoù war bounneraat eus 107 miliard En o mesk hag en o fenn e kaver Roman Abramovitch, gant e 18,2 miliard $, ken 39 vloaz anezhañ, perc'henn war klub mell-droad Chelsea. War-lerc'h e teu Vagit Alekperov (S.o. skeud.), 55 vloaz ha mestr war ar stal Loukoil, kentañ kompagnuniezh-produiñ eoul-maen e Rusia. Talvout a ra e vadoù da 12,7 miliard a zolarioù. An holl viliarderien-se o deus savet fortun bras pa'z o bet frankizaet an ekonomiezh.\nSul 23 Ebrel[kemmañ ar vammenn]\nAn niver a vugale deuc'hek a zo kazimant div wezh brasoc'h hiriv an deiz e Breizh-Veur evit na oa dek vloaz zo, o deus diskleriet arbennikourien zo war ar yec'hed eno digwener. Re lard pe deuc'hek eo ur bugel breizhveuriat a-ziwar dri. Ar c'hleñvedoù liammet gant an deurc'hegezh-se (gwazhied stanket, kalon re lard, diabet…) a laka dija ur samm war stad yec'hel ar rummadoù da zont. Dre ar bed e vefe war-dro 300 million a dud teuc'hek, an hanter anezho o vezañ lec'hiet er broioù paour pe o tiorren o ekonomiezh (marteze 90 milion e Sina). Hervez Danevell 2005 Sifroù Aozadur Kenlabour ha Diorren an Armerzh ez eus 193 milion a dud re dev er Stadoù-Unanet, 89 milion a deuc'hegidi en o mesk, ar pezh a dalvez ouzhpenn 30 % eus ar boblañs ; 24 % zo e Mec'hiko, 22 % en Aostralia hag e Gres, 20 % e Zeland-Nevez, pa'z eo kentoc'h e-tro 9 % e Frañs, Italia, Sveden ha Danmark ha tro 3,2 % e Japan.\nMeurzh 25 Ebrel[kemmañ ar vammenn]\n7 300 000 000 ?\nNevez embannet eo bet gant an embregerezh saoz Sophos e zielfennadur trimiziek diwar-benn stad ar spammoù a vez o treiñ-distreiñ war ar Genrouedad. A-fed kevandir, eo Azia kentañ produer "posteloù brein" bepred o tegas 43 % eus ar spammoù dre ar bed. Da eil e kaver Amerika an Norzh hag Europa kenver-ha-keñver, gant 25 % pep hini. Aet eo kalzig war-gresk en eil kevandir, abalamour d'an urzhiataerioù a vilvern o reiñ bod da boelladigoù-spiañ hag a zo o adkas ar spammoù war ar gwiad dibaouez. E-keit-se eo aet war-zigresk an niver a urzhiataerioù spammet er c'hevandir all. Pa seller ouzh ar sifroù dre riez eo ar Stadoù-Unanet a zo er c'hentañ plas gant 23 % eus al "loustonielioù" embannet war ar gwiad. Koulskoude eo aet kalz war-zigresk rak, daou vloaz zo, e veze fardet 1 spamm a-ziwar 2 er SU. Daou abeg pennañ a zo evit-se : difennet e vez gwelloc'h e urzhiataer gant Yann Genrouedader ha kastizoù pounner a zo bet douget a-enep d'ar spammourien genaozet. Da eil e kaver Sina (22 %) ha Korea ar Su (10 %) da drede. Bez emañ Frañs e pevare renk ar stadoù dre ar bed, hag er c'hentañ plas ar broioù europat, o vezañ m'emañ niverus awalc'h ar gomananterien a implij linennoù uhelgas eno bremañ. Na pet spammoù a dro e-mod-se war ar Genrouedad, emezit-hu ? Diaes eo da c'hoût. E 2003 e kave d'an arbennikourien e veze kaset ha degaset 7,3 miliard a spammoù bemdez.\nEvit mont pelloc'h ganti Ha\nMerc'her 26 Ebrel[kemmañ ar vammenn]\n83, sed aze an niver a soudarded amerikan (SU) o deus en em lazhet e 2005. Daoust da strivoù pennrenerezh an Arme evit stourm ouzh ar c'hiz-fall-se eo aet an niver war-gresk hag emañ en e varrañ abaoe 1993. E 2004 ez eus bet 67 emlazh, pa'z eus bet 60 e 2003, bloaz m'eo bet aloubet Irak. Er sifroù-se e kemerer e kont kenkoulz ar soudarded voutin, izili ar Gward Broadel ha soudarded an adarme. Neuze ez eus bet ur feur a 13 emzistruj evit 100.000 den warlene. Uheloc'h eo evit feur peurrest kevredigezh disoudard ar Stadoù-Unanet a oa 10,8 evit 100.000 e 2003. Koulskoude eo tost awalc'h eus feur an emlazh e-touesk an holl Amerikaned oadet eus 18 da 34 vloaz. Diwar an 83 soudarded o deus en em lazhet ar bloaz paseet e kaver 25 aet da Irak pe da Afganistan. Ha padal ez eus bet kaset kalz muioch a bsikologourien warlene evit ober war-dro ar soudarded o vrezeliñ. Met ned eo ket awalc'h hervez Kevredigezh ar soudarded-kozh a gav dezhi e teu 1 soudard a-ziwar 3 d'ar gêr gant strafuilh post-tromatek, pa n'eo ket enkrezet pe diwaskennet.\nEvit mont pelloc'h ganti Hag ivez\nYaou 27 Ebrel[kemmañ ar vammenn]\nDilun paseet en deus embannet Martin Torrijos, prezidant Panamá, e felle dezhañ ledannaat ar c'hanol a dreuz e vro a-benn reiñ tro da listri brasoc'h da vont gantañ. Seizh pe eizh bloavezh labour a vefe evit sevel an trede reizhiad skluzioù raktreset. Koust a rafe ar chantier divent-se ouzhpenn 5 miliard a zolarioù hervez M. Torrijos, kentoc'h 8 hervez arbennikourien zo. Ar bigi graet "Panamax" anezho (294,1 m a hirder ha 32,3 m a ledander d'ar muiañ tout) a c'hall tremen dre ar skluzioù evel m'emaint hiriv an deiz. Ar skluzioù nevez savet a vefe hiroc'h (427 m) ha dreist-holl, ar pezh a gont amañ, kalz ledannoc'h (55 m). Desachet e vefe pratikoù ouzhpenn a-benn neuze : dougerioù-endalc'herioù ha tankerioù "post-Panamax", dougerioù-nijerezioù brezel.\nMet kalzig a dud a sav o mouezh evit dislavar ar raktres-se pe stourm outañ : Guilllermo Endara, bet prezidant Panamá en a-raok, a gav dezhañ e kousto kalz kaeroc'h ; ar beizanted o deus douaroù e-kichen ar c'hanol hag o deus aon da goll anezho ha da vezañ skarzhet kuit. Tud all a soñj dezho e vefe reizhoc'h sevel diazlec'hioù a bep tu d'ar c'hanol evit diskargañ hag adkargañ an dafar, ha treusdougen anezhañ dre ar c'hanol en e stumm a-vremañ.\nTremen a ra un 14.000 bennaket a listri dre ar c'hanol bep bloaz, ar pezh a dalvez kement ha 4 % eus ar fred etrebroadel war vor.\nMet bigi a bep seurt a c'hell mont gant ar c'hanol-se gant ma bae gwirioù-treizh. Evel-se ez eus bet paeet 226.194,25 $ gant al lestr-treizh lufrus Coral Princess d'ar 25 a viz Gwengolo 2003. Aze emañ uhelañ treizhaj bet betek-henn. Padal eo bet paeet an hini izelañ e 1928. Ne oa ket dleet gant ur vag, met gant an neuñvier amerikan Richard Halliburton : 36 cent en doa koustet dezhañ an treizhaj.\nEvit mont pelloc'h ganti Hag ivez Webkameraioù\nGwener 28 Ebrel[kemmañ ar vammenn]\nD’an 11 a viz Ebrel 2006 en deus Bodad-azgwelet ar c’hastizañ Frañs goulennet ouzh Kambr torfedourel Lez-terriñ sammata teuliad Gwilhoù Sezneg, diwar ar reked bet savet e miz Meurzh 2001 gant Marylise Lebranchu, kannadez sokialour pastell-vro Montroulez (Penn-ar-Bed), Gwardez ar sielloù anezhi d'ar c'houlz-se.\nEn em vodañ a raio al Lez-terriñ d'ar 5 a viz Here 2006, a-benn imbourc'hañ teuliad Gwilhoù Sezneg (skeud. e-tal), bet kondaonet d'ar 24 a viz Du 1923 -82 vloaz zo prestig- d'ar galeoù betek fin e vuhez, evit muntr Pêr Kemener, kuzulier-departamant kanton Landerne ha marc'hadour koad anezhañ, dianket e miz Mae 1923 ha bet biskoazh kavet roud eus e gorf.\nGallout a raio al Lez-terriñ sklapañ ar goulenn-se pe nullañ ar gondaonidigezh, da lâret eo "disammañ memor an anaon", diouzh pozioù al lezenn.\nAr pezh a ouzer dija eo n'haller ket barnañ an afer-se adarre, dre m'emañ marv Gwilhoù Sezneg hag an holl destoù. Asantet en doa hemañ bezañ grasiet e 1946 gant ar Jeneral de Gaulle, goude bezañ bet bac'het e-pad 19 vloaz e Gwiana. Marvet eo bet d'e 75 vloaz d'an 13 a viz C'hwevrer 1954, un nebeud mizioù goude bezañ bet diskaret gant ur c'harr-tan.\nSadorn 29 Ebrel[kemmañ ar vammenn]\nDaouzek vloaz zo e kroge krizañ marevezh Rwanda. E 1994 en deus redek dre ar vro ur barr-follentez en deus padet 100 devezh, adal ar 6 a viz Ebrel, deiz ma voe pulluc'het, n'ouzer ket gant piv just-awalc'h evit c'hoazh, nijerez ar prezidant Hutu Habyarimana a oa war-nez pradañ e Kigali.\nAn darvoud-se a zo bet un digarez evit reiñ lañs d'al lazhadegoù, aozet gant bezenioù Hutued (Interahamwe), atizet gwech ha gwech all gant propaganda "Radio ha Skinwel Frank ar Mil Menez". Etre 500.000 hag ur milion a dud, marteze 800.000, a zo bet muntret evel-se ganto, ar braz eus ar vuntridi o vezañ Tutsied met ivez Hutued ha Twaed na oant ket evit mont d'o heul.\nKavout a ra ar gouennlazh-se e orin er mare ma veze dalc'het ar vro dindan beli Belgia. An drevadennerien eo o deus savet un disparti na oa ket a-raok, etre an Hutued hag an Dutsied, o lakaat ar re-mañ en un doare gouennel e penn ar vro, o reiñ tro dezho da vezañ perc'henn war ar chatalioù, o tifenn d'ar re all, deuet da vezañ kalz niverusoc'h (90 % eus ar boblañs), da gaout an disterañ galloud dre lezenn ha da cheñch o renk kevredigezhel.\nE 2004 eo lakaet al Lez-kastizañ etrebroadel evit ar Rwanda en e sav, a-benn barnañ pennañ kirieien an drailhadegoù. E penn kentañ ar bloavezh 2005 e veze ur 5000 bennak a lezioù-barn, anvet gaçaça, o vont en-dro er c'hêriadennoù. D'an 10 a viz Meurzh 2005 eo barnet ar girieien gentañ. Met kalz anezho o deus gallet tec'het kuit er Burundi, riez stok ouzh hini Rwanda. Lazhadeg Rwanda eo unan eus ar pevar gouennlazh anvet gant ABU (Aozadur ar Broadoù Unanet).\nSul 30 Ebrel[kemmañ ar vammenn]\nHervez Adel Abdoul Mahdi, unan eus an tri is-Prezidant irakian, ez eus war-dro 100.000 tiegezh o vevañ e-giz gwir repuidi en Irak daoust dezho bezañ o chom en o bro orin. Abeg pennañ stad an hanter-vilion a dud-se eo an disemglevioù feuls a zo etre ar gumuniezhioù sunit ha chiit hag ar brezel diabarzh. Mont a ra kalz pelloc'h evit Ministr an divroañ a embanne pemzektez zo e oa kentoc'h 11.000 a familhoù o doa tec'het diwar-dro. Ar pezh a zo, ne gemer Ministrerezh an divroaeg e kont nemet an dud a c'houl bezañ rekouret pe bezañ degemeret er c'hampoù. Tabut a zo ivez war orin an divroidi diabarzh-se, ha dreist-holl war an niver a vuntridi. Hervez enklaskoù -ha ne vefent ket direbech anezho- an aozadur Iraq Body Count a zo o talc'h un diaz-jediñ, ez eus bet 34.500 den nann soudard lazhet en Irak da vihanañ, abaoe dibenn Trede Brezel ar Golf, e miz Ebrel 2003.\nLec'hienn Irak Body Count\nMae 2006[kemmañ ar vammenn]\nMercher 3 Mae[kemmañ ar vammenn]\nEtre 500 ha 600.000 a dud, hervez an archerien, a zo bet o vanifestiñ e Los Angeles dilun paseet ha kantadoù a vilionoù all dre ar Stadoù-Unanet, evit stourm ouzh ar rak-lezenn HR 4437, bet votet d'ar 15 a viz Kerzu 2005 gant Kambr an dilennidi. Ar c'hentañ manifestadeg eo abaoe baleadenn ar 25 a viz Meurzh (skeud. e-tal, e Nashville) a-enep d'an destenn-se a lakafe da dorfedourien ar re deuet er vro dre guzh hag ar re o deus o sikouret. Ouzhpenn-se e vefe savet ur voger-stankañ a 1.123 km a-hed ar vevenn gant Mec'hiko, ha ned eo ket ken 130 km evel m'emañ hiriv. An danvez-lezenn-se a zo ar gaoz warni er C'hongres er mare-mañ. Fellout a rae ivez d'ar vanifesterien e vefe roet ur gwir statud keodad da 11 milion bennaket a enbroidi.\nOuzhpenn ur vanifestadeg eo bet. Aozet eo bet un devezh "dienbroek", galvet ma oa an enbroidi da chom hep mont da labourat, hep kas o bugale d'ar skol, na da brenañ an disterañ tra, a-benn diskouez splann evel-se o fouez ekonomikel ha sokial. Ar 1añ a viz Mae n'eo ket un devezh dilabour er SU, daoust ma teu Devezh al Labourerien eus ar vro-se. Met diaes eo goût an efed en deus bet.\nE-touez enbroidi SU e kaver da gentañ ar re deuet eus Kreiz-Amerika ha Su-Amerika. Al Latino-Amerikaned a ya evel-se da ober kentañ minolerezh er Stadoù-Unanet abaoe 2003, gant 40 milion a dud diwar 295 milion, ar pezh a dalvez 13 % eus ar boblañs hollek, niverusoc'h evit ar re zu eta. 1/3 anezho a vefe er-maez lezenn. Gant al lusk-se e tlefe bezañ 100 million a latinos e 2050, da lâret eo 25 % eus ar boblañs hollek. Er stadoù lec'hiet e su ar gevredad (Kalifornia, Nevada, Arizona, Mec'hiko Nevez, Texas) e talvezont ouzhpenn 20 % eus ar boblañs. Gennadoù zo deus an armerzh a ya en-dro gras dezho, evel ar sevel-tiez, ar bouedoniezh hag al labour-douar.\nYaou 4 Mae[kemmañ ar vammenn]\n16 119, sed aze da vihanañ, an niver a spesadoù a zo en arvar dre ar bed hervez al listenn bet embannet dimeurzh gant Unvanviezh etrebroadel evit gwareziñ an Natur. Renablet ez eus bet 40.169 spesad en holl betek-henn, ar pezh a dalvez e vefe 40 % eus ar spesadoù war-nes mont da get, hervez an aozadur-se. Lec'hiet eo hemañ e Suis (Genève). Anavezet e vez e labourioù. 784 spesad a zo aet diwar-dro en un doare ofisiel warlene. 65 anezho a chom bev nemet diwar youl Mab-Den. E-touesk al loened en argoll ez eus an arzhed gwenn, an dourvarc'hed ha gazelenned an dezerzhioù. An divelfenneged a ya da ober an 1/3 eus ar spedaoù kinniget mont da netra. O keñveriañ ar studiadennoù a vez embannet gant Unvanviezh etrebroadel evit gwareziñ an Natur a vloaz da vloaz eo splann e ya ar vevliesseurted war fallaat.\nEvit mont pelloc'h ganti Sellit ivez ouzh WikiSpesad\nSadorn 6 Mae[kemmañ ar vammenn]\nHervez ar rentañ-kont bet embannet diriaou gant Burev Etrebroadel al Labour e ya war zigresk an niver vugale rediet da labourat dre ar bed. Bez e oa 218 million a vugale er stad-se e 2004, pa oant 246 milion pevar bloaz zo. Diskennet eo an niver eus 11 % eta.\nOuzhpenn-se eo bet fonnus awalc'h digresk an niver a vugale oadet etre 5 ha 17 vloaz a rank kas labourioù danjerus da benn : e 2000 e oa 171 milion anezho ha 126 milion pevar bloaz war-lerc'h.\nGant al lusk-se ne vefe kazimant bugel ebet ken o labourat evel-se a-benn 10 vloaz ac'hann, hervez Juan Somavia, pennrener an aozadur etrebroadel. Ur pezh mell labour a chom c'hoazh da gas da benn, met gant an hent mat emeur hervezan bepred.\nEvit mont pelloc'h ganti Evit pellgargañ danevell Burev Etrebroadel al Labour\nLun 8 Mae[kemmañ ar vammenn]\nPrizonidi e Kamp X-Ray, toull-bac'h\nbet kemeret e blas gant Kamp Delta\nd'an 28 a viz Ebrel 2002\nD'an 8 a viz Mae e embanne adarre Georges Bush jr, Prezidant ar Stadoù-Unanet, e faote dezhañ serriñ kamp-bac'h Guantánamo.\nLec'hiet eo ar c'hamp-se war von morel amerikan Guantánamo, staliet en un aber e gevred enez Kuba abaoe 1898 hag a vez feurmet gant gouarnamant Washington da hini La Habana, evit 4 085 $ bep bloaz, sañset.\nWar-dro 7.000 soudard a labour eno. Bac'het e vez aze tud dekred warno evit bezañ e al-Qaeda, talibaned bet tapet en Afghanistan pe enebourien bet skrapet en Irak. 558 den a zo dalc'het e Guantánamo, hervez ar rollad bet embannet d'an 19 a viz Ebrel 2006 gant ar Pentagon.\nKavet e vez daou doull-bac'h pennañ e Guantánamo : Kamp Delta ha Kamp Iguana. 5 kreizenn distag an eil eus eben a ya da ober ar c'hamp kentañ, kreizenn 1, 2, 3, 4 ha "Hekleo" oc'h anvioù. An teir c'hreizenn gentañ a c'hell vodañ enno 800 den, pep dalc'had o vezañ e-unan-penn, hep an disterañ darempred gant ar re all. En trede hini e vez goulennataet an dud. E kamp Iguana e vez dalc'het ar grennarded oadet etre 13 ha 15 vloaz.\nPellgargañ listennad ar 558 dalc'hidi (Ebrel 2006)\nLec'hienn ofisiel diazlec'h Guantánamo\nKartenn ar c'hamp-bac'h\nYaou 11 Mae[kemmañ ar vammenn]\nDalc'het eo er mare-mañ brasañ saloñs etrebroadel ar c'hoarioù video hag an dudi niverel. Anvet eo E3 ar saloñs-se, evit Electronic Entertainment Expo, ar pezh a dalvez kement ha "Diskouezadeg an Dudi Elektronek". Digoret eo bet ar saloñs-se d'an 9 a viz Mae 2006 e Palez kendalc'hioù Los Angeles (Kalifornia), war ul leur a 50.000 m². Dalc'het e vo betek an 12 a viz Mae 2006. N'eo ket digor d'an holl dud met d'an dud a vicher ha d'ar gazetennerien hepken.\nUn digarez eo evit un 400 bennaket a embannerien ha diorroerien c'hoarioù video da ginnig o froduioù nevez pe ar re a zo war ar stern ganto. Evel-se en deus diskouezet ar pennembregerezh japanat Sony e danvez penel PlayStation 3 (PS3) a vo lakaet en gwerzh e miz Du 2006, p'en deus lakaet Microsoft e hini, Xbox 360 anezhañ, da zont er-maez c'hwec'h miz zo. Sañset e lakao Nitendo unan nevez (anvet Wii) war ar marc'had e dibenn ar bloaz, a-benn kemer plas ar GameCube. Al lañs tapet gant ar stal amerikan a zlefe lakaat anezhi e kentañ renk ar varc'hadourien benelioù video e-pad ur mare. Bez emañ Microsoft e soñj gwerzhañ 5,5 milion skouerenn eus ar penel Xbox 360 a-benn miz Gouere 2007.\nTro mil c'hoari video nevez a zo diskouezet ivez da geñver ar saloñs. Eus ar c'hiz eo ar c'hoarioù a-stroll enlinenn, evel World of Warcraft, bet embannet gant Blizzard Entertainment e miz Du 2004, hag a vod hiriv an deiz ur\nbennak a c'hoarierien dre ar bed.\nLec'hienn ar Saloñs E3\nSadorn 13 Mae[kemmañ ar vammenn]\nLogo Dihun Breizh\nEchu eo e harz-debriñ gant Yannig Baron, prezidant ar gevredigezh Dihun, abaoe an 10 a viz Mae 2006. Padet en deus 22 devezh en holl. Deuet eo a-benn Y. Baron gant e stourmadeg, da lakaat renerezh an deskadurezh katolik da vont war-raok evit diorren ar c'helenn divyezhek brezhoneg-galleg.\nEn distro-skol 2005 e oa 10.407 bugel skoliataet er c'hlasoù divyezhek e Breizh, 3.649 anezho o vezañ en Deskadurezh katolik (35 %).\nLec'hienn Dihun Breizh\nSifroù ar c'helenn divyezhek kendastumet ha displeget dre ar munud gant Arsellva Ofis ar Brezhoneg\nLun 15 Mae[kemmañ ar vammenn]\nHervez disoc'h un enklask bet kaset a-benn gant ComScore Media Metrix, un embregerezh staliet er Stadoù-Unanet, e vefe 694 milion a dud dre ar bed o surfiñ war ar Genrouedad. Bez e vefe 152 milion anezho er SU, 75 e Sina, 52 e Japan, 32 en Alamagn, 31 er Rouantelezh Unanet, 25 e Korea ar Su, 24 e Frañs, 19 e Kanada, 17 en Italia hag en India. Sellit ouzh ar gartenn da heul.\nKastizet eo pouez an Amerikaned e-skoaz ar re all. Ur genrouedader a-ziwar pemp a zo o chom er Stadoù-Unanet pa teu ur 1/4 eus ar "boblañs enlinenn" eus Azia bremañ.\nPa kemerer e kont an amzer baseet en linenn eo Israel a zeu da gentañ gant un geidenn a 57,5 eurvezh dre miz ha dre zen. Da eil e kaver ar SU, Finland da drede, ha goude Korea ar Su hag an Izelvroioù.\nMerc'her 17 Mae[kemmañ ar vammenn]\nMenez Merapi o vurezhiñ (Eost 2003).\nDihunet eo ar menez-tan Merapi abaoe kreiz miz Ebrel 2006. Lec'hiet eo war Enez Java, unan eus an inizi a ya da ober Indonezia.\nAbaoe an 13 a viz Mae 2006 e vez klasket diblasañ un 34.000 bennaket a dud o chom e trowardroioù al lec'h danjerus-se. D'al lun 15 a viz Mae ne oa ket an hanter anezho er maez a zañjer. D'ar meurzh 16 ez eo 22.000 den a zo bet lakaet er gwasked. Poan o deus ar wazhed tec'hout o tilezel o eostad hag o chatal war o lerc'h.\nBev-birvidik eo ar menez-tan-mañ hag evezhiet a-dost abaoe kreiz ar bloavezhioù 1920 : disloñket e vez gantañ bep daou pe dri bloaz, hep ober drouk. Dislonkadennoù bras a vez bep 10 pe 15 bloaz. A-wezhioù eo grevusoc'h evel e 1930 pa'z eus bet lazhet 1.400 den dre e faot.\nKen stank m'eo ar boblañs eno ma'z eus 1,3 milion a dud en holl en arvar. Ouzhpenn 100 menez-tan bev a gaver en Indonezia, dreist-holl a-hed ar pezh a enveler al lagadenn dan pe ar gouriz-tan.\nEvit mont pelloc'h ganti : Merapi\nYaou 18 Mae[kemmañ ar vammenn]\nStatud an heñvelrevelezh dre riez.\nBloaz zo, d'ar 17 a viz Mae 2005, e veze roet lañs d'ar c'hentañ Devezh etrebroadel evit stourm ouzh an homofobiezh, gras da Louis-Georges Tin, ur skolveuriad gall, bet embannet "Geriadur an enepheñvelrevelezh" dindan e renerezh.\nSavet eo bet an devezh-se goude an tabutoù dipitus oa bet da vare ar c'hendivizoù aozet e Kambr kannaded Frañs e 2000 diwar-benn feur-emglev keodedel ar c'henskoazell.\nDibabet eo bet an deiz-se, ar 17 a viz Mae, evit degas da soñj eo d'ar 17 a viz Mae 1990 m'en deus Aozadur bedel ar yec'hed dilemet an heñvelreizhelezh a-douesk ar c'hleñvedoù-spered.\nPal an devezh-se eo aozañ darvoudoù (kendivizoù, abadennoù er skolioù, luc'hvannadennoù…) a-benn kizidikaat an dud war an homofobiezh.\nE 2005 ez eus bet 40 riez o kemer perzh en devezh-lid-se, 50 a oa ar bloaz-mañ.\nBez ez eus c'hoazh 80 bro dre ar bed a gav d'o renerien eo an heñvelrevelezh un torfed. E-touesk a re o deus ar charia da lezenn-stur (Soudan, Arabia Saoudat, Koweit, Iran, Yemen) e vez lazhet tud en abeg da-se. E broioù all, evel e Brazil, daoust m'eo er-maez lezenn bezañ enepheñvelrevel, eo feuls ar gevredigezh a-enep d'ar re a blij dezho tud heñvel o rev.\nEvit mont pelloc'h ganti : Porched ar revelezh denel\nGwener 19 Mae[kemmañ ar vammenn]\nLogo Futbol Club Barcelona (Katalonia)\nD'ar 17 a viz Mae 2006 eo bet trec'h skipailh mell-droad Futbol Club Barcelona war hini Arsenal Football Club (Londrez), da geñver gourfenn Kevre ar gampioned (2-1). Dav eo bet d'ar c'hlub katalan gortoz 12 vloaz-pad evit ma yafe ar maout gantañ adarre er c'hampionad-se. N'eo ket ken souezh an disoc'h dre ma'z eo bet mestroniet ar c'hrogad gant c'hoarierien ar Barça : e-pad 64 % eus an amzer-c'hoari eo bet ar volotenn ganto ; un 20 bennaket a dennoù o deus gallet distagañ, ar pezh a zo kalzig evit krogadoù a live evel-se.\nHa n'eo ket nemet war an dachenn football m'eo aet ar maout gant skipailh Barcelona. Un taol-kaer he deus graet ivez a-fet gopr rak 17,8 milion a euroioù a yelo ganti, pa'z ay 15,3 milion € gant Gunners Londrez.\n598 milion € a zo bet rastellet gant Unaniezh Europa ar Vell-droad en holl evit ar c'houlzad-mañ, diwar ar gwirioù skignañ a vez paeet gant ar chadennoù skinwel dreist-holl. 453 milion € a vo rannet etre an 32 skipailh bet o kemer perzh er c'hampionad, 22 milion en o zouez evit kevre pep riez. Dre ar fed da gemer perzh er gevezadeg-se en deus pep klub un treziad a 1,6 milion € ha 321.000 € evit pep krogad.\nEvit mont pelloc'h ganti :\nLec'hienn Unaniezh Europa ar Vell-droad\nLec'hienn ar Barça\nMezheven 2006[kemmañ ar vammenn]\nLun 12 Mezheven[kemmañ ar vammenn]\nPenn nec'h Empire State Building (New-York)\nEmpire State Building eo ur savadur doare skrab-oabl anezhañ, lec'hiet e New York. Uhelañ batis a seurt-se eo er Stadoù-Unanet abaoe ma'z eo bet diskaret tourioù gevell World Trade Center d'an 11 a viz Gwengolo 2001.\nSavet eo bet anezhañ e giz "Arzh Deko" gant ar stal Shreve, Lamb & Harmon Associates. Peurchuet eo bet e 1930. E uhelder eo 381 m, 449 m pa vez kemeret ar stign e kont. Ar stign-se a zo bet ouzhpennet a-benn stagañ ar Zeppelined outañ. 102 estaj a gaver ennañ.\nIgoret eo bet d'ar 1añ a viz Mae 1931 met n'eo ken er bloavezhioù 1940 m'eo bet feurmet an holl ranndioù ennañ. Abalamour da Enkadenn 1929 e veze diaes feurmiñ burevioù a-raok an eil Brezel Bed, se a zo kaoz e veze graet "Empty State Building" anezhañ gant Newyorkiz, "empty" o talvezout kement ha goullo, didud.\nEr 86vet estaj ez eus ul leurenn welet a vez darempredet bep bloaz gant 3,5 milion a dud da vihanañ.\nYaou 15 Mezheven[kemmañ ar vammenn]\nAet eo ar saver bandennoù treset Jean Roba er gevred d'ar 14 a viz Mezheven 2006 en e gêr c'henedik, d'e 75 vloaz. Ganet e oa bet d'an 28 a viz Gouere 1930 e Brusel.\nA-raok stagañ da sevel bandennoù treset en doa labouret war dachenn an engravañ, ar moullañ ha da c'houde, en-dro d'e 16 vloaz, e oa aet da dreser e metoù ar bruderezh. A-barzh kregiñ ganti e oa bet stummet war ar c'hlinkerezh diabarzh hag an design ivez.\nAzalek 1957 en em laka da ober war-dro daou heuliad bannoù treset evel saver, skridaozer ha treser, an eil hag egile o vezañ embannet e galleg er gazetenn Spirou ha goude gant Dupuis, deuet da vezañ ti-embann ar mareadeg-se :\nAn heuliad La Ribambelle, ma c'haller lenn ennañ troioù-kaer ul lostennad moused.\nAn heuliad Boule et Bill, bet krouet gantañ e kompagnunezh Maurice Rosy, a zeu er-maez adal 1959, stag ouzh kazetenn Spirou, e stumm un albom dister-tout, da didroc'hañ ha da sevel gant Yann Lenner. Kontañ a ra ar vandenn dreset-se troioù fentus ur polok hag e gi. 28 albom a ya da ober ar rummad-se.\nAdalek 1999 e krog an ti-embann Bannoù-Heol, staliet e Kemper ha renet gant Arno Elegoed, da embann anezhañ e brezhoneg. C'hwec'h albom disheñvel o kontañ istorioù Boulig ha Billig a zo deuet er-maez gantañ betek-hen :\nWaou Allo Billig ?\nNa pebezh cholori\nDiv wech ez eus bet savet tresadennoù bev evit ar skinwelerezh diwar an heuliad Boulig ha Billig, unan anezho er bloavezhioù 1960, hag unan all a c'haller sellet outo bepred war ar chadenn TF1.\nSadorn 24 Mezheven[kemmañ ar vammenn]\nHarriet d'he 174 vloaz.\nMarvet eo ar vaot « Harriet » d’an 23 a viz Mezheven 2006, klañv ma oa gant he c'halon.\nUr vaot ramz eus Inizi Galápagos e oa, bet ganet tro ar bloavezh 1830 hervez an arnodennoù gwad bet graet dezhi. D’ar 15 a viz Du 2005 e oa bet lidet he 175vet deiz-ha-bloaz. Dre-se a veze sellet outi evel ar c’hoshañ aneval bev dre ar bed betek-henn.\nKaset e vefe bet da Londrez e 1835, pa oa 5 bloaz eta, gant ar skiantour Charles Darwin o tont war e giz eus an inizi-se, a-hervez. Padal e vez dislavaret ar fed-se gant arbennikourien zo, a gav dezho eo Harriet eus un isspesad a gaver war un enez n'eo ket bet darempredet gant Darwin, gwech ebet.\nE-pad kant vloaz e veze graet « Harry » anezhi dre ma soñje d’an dud e oa ur par.\nE 1988 eo bet fiziet da zoo Aostralia, lec’hiet e norzh ar vro, e-lec’h ma kave d’an dud he dije bevet betek he 200 vloaz da vihanañ.\nE-touesk al loened brudet abalamour d’o oad kozh e c’haller ober keal eus :\nCheeta, a vo 74 vloaz e 2006 : ar c’hoshañ chimpanze anvet dre ar bed eo, bet brudet dre ar filmoù gant Tarzan er bloavezhioù 1930 ha 1940.\nCharlie, bet 105 vloaz e 2005 : ar peroked-se a oa bet d’ar c’hentañ ministr saoz Winston Churchill en doa desket dezhañ kunujeniñ an Nazied.\nEvit mont pelloc'h ganti: \nAdtapet diwar « https://br.wikipedia.org/w/index.php?title=Wikipedia:Sifr_an_deiz/Dielloù&oldid=1810650 »\nKemmoù diwezhañ degaset d'ar bajenn-mañ d'an 16 Du 2018, da 09:01.


Lucas de Heere - Wikipedia\nDaou bar saoz, an eil gant dilhad ar Parlamant, egile gant dilhad urzh an arigell gant un halabarder gwisket gant ul lifre eus mare Elizabeth I, gant Lucas de Heere, 1567\nLucas de Heere (1534 e Gent - 29 a viz Eost 1584 e Pariz) a oa ul livour flamank. Ouzhpenn livañ poltredoù e oa ivez barzh ha skrivagner.\nDe Heere a oa protestant, ha rankout a reas tec'hout pa darzhas Brezel ar Pevar-Ugent Vloaz a-enep da Fulup II Spagn, hag a felle dezhañ diskar ar brotestantiezh. De Heere a dec'has kuit war-du Bro-Saoz,ha distreiñ a reas goude Peoc'h Gent e 1576.\nBrudet-tre e oa ha pinvidik-mor e teuas da vezañ. Ar poltred a reas eus Catrin o Ferain a c'haller gwelout e Mirdi Broadel Kerdiz. Gantañ e voe livet ur poltred eus Fulup II e 1553, evel m'eo testeniet en ul lizher gant ar c'hardinal Granvelle; soñjal a reer ez eo al livadur a c'haller gwelout hiziv an deiz e mirdi ar Prado.\nE Bro-Saoz e voe kelenner da veur a arzour izelvroat: John de Critz, marteze ivez Marcus Gheeraerts yaouank, ha marteze ivez ar Saoz Robert Peake kozh.\n↑ Museo del Prado, Catálogo de las pinturas, 1996, p. 172-3, Ministerio de Educación y Cultura, Madrid\nE vuhez, livadurioù ha skridoù e lec'hienn Digitale Bibliotheek voor de Nederlandse Letteren\nE vuhez e lec'hienn Literair Gent\nAdtapet diwar « https://br.wikipedia.org/w/index.php?title=Lucas_de_Heere&oldid=1535516 »\nKemmoù diwezhañ degaset d'ar bajenn-mañ d'an 7 Du 2013, da 15:33.


Pajenn:Perrot - Bue ar Zent.djvu/880 - Wikimammenn\nPajenn:Perrot - Bue ar Zent.djvu/880\nan den eurus per canisius\nEvit diarbenn an droug a rê, ar pab Pôl III a zigoras konsil-meur Trant (1545). Per Canisius, deut da heul eskob Augsbourk, en em gavas, daoust d’e yaouankiz, da brezek ouspen eur wech, dirak Tadou ar C’honsil, ha gouzout a rê an tu da lakat e gomzou da domman ar c’halonou ha da sklerijenni ar sperejou.\nO welet e rê an heretiked levriou da rei d’anaout fals-kredennou dre ar vro, Canisius a zonjas ne oa louzou ebet gwelloc’h ouz an droug evit eur skrid berr war ar gelennadurez kristen. Skrivan reas eta eur c’hatekiz, hag ober a reas anezan ken frêz ha ken sklêr, ma n’eus levr ebet gwelloc’h da lakat an dud, en berr amzer, da anaout ha da garet ar relijion gristen.\nKonsil-meur Trant a oe klozet erfin, er bla 1563 ; Canisius a oe karget da embann e lezennou dre an Alamagn, hag hen ober a reas eus ar gwellan.\nAn heretiked a voullas neuze, en Magdebourk, eun istor eus ar relijion gristen hag a oa eun dismegans evit an Iliz katolik ; ar pab Pi V a gargas Canisius da zispenn ar geier-ze. An den santel a zavas neuze al levr « Penôs e ve troet fall komzou Doue, » hag ennan e tisklerias hag e tifennas ar gwir fe en eun doare dispar.\nEus an Alamagn, Canisius a oe karget da vont da zevel eur skolach vras da Fribourk, er Suis. Daoust pegement a breder a gemere gant an ti-ze, an den santel a gave amzer c’hoaz da brezek, da welet ar re glanv, da gelenn ha da c’honid an heretiked. Tud Fribourk a gare o abostol evel eun tad. Eun devez, protestanted Jenev, Lausann ha Bal, a gasas da Fribourk gwall skridou eneb Kompagnunez Jezuz. Kanton Fribourk a-bez, evit gwalc’hi an dismegans-ze, a reas le dirak an nenv hag an douar da viret bepred e fe katolik.\nGoude bezan gouzanvet poaniou skrijus epad pevar miz, Canisius a varvas en Fribourk, an 20 a viz kerdu 1597, o ren e driouec’h vla ha tri-ugent. Pi IX a lakas e hano war roll an dud eürus, an 20 a viz du 1864.\nI. — Meritou a dleer da zastum\nDoue a roio e varadoz hag e gurunen d’an den, ma virit aneze : ne roio ket aneze en aluzen ; o goulenn a renko ; o frenan a renko ; o faean a renko.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/880&oldid=141199 »


Naved an Drugarez – Lann-Anna\nHome Kantikoù & pedennoù Naved an Drugarez\nNaved an Drugarez\nAn naved-mañ a voe goulennet gant an Aotroù Jezuz, dre hantouriezh c’hoar Faostina Kowalska, evit en em brientiñ da Sul an Drugarez (a glot gant eil Sul Fask). (evit gouzout pelloc’h, klikit amañ: ***)\nE-pad naou devez neuze, adalek ar Gwener Santel (pe diwezhatoc’h zoken, ma’z eus dale ganeoch!), e c’hell bezañ pleustret en doare da heul, gant ur chapeled boutin hag o kregiñ gant ur mennad arbennik ha disheñvel bemdez diouzh lavaroù HS Jezuz da c’hoar Faostina.\nKrogomp neuze gant pedenn deiz kentañ an naved.\nEn Anv an Tad\nhag ar Mab\nhag ar Spered Santel\n« Hiziv, degas din an denelezh en he fezh, ha pergen ar bec’herion. Soub-i e meurvor va zrugarez; va frealziñ a ri evel-henn eus ar glac’har c’hwerv ma’z on diskennet ennañ gant emgoll an eneoù”\nJezuz trugarezus meurbet, C’hwi hag a zo ho tra kendrueziñ ha pardoniñ, na sellit ket ouzh hor pec’hedoù met ouzh ar fiziañs a lakaomp en ho madelezh diharz. Hon degemerit e ti-annez ho Kalon gendruezus meurbet ha n’hol lezit biken da vont er-maez anezhi. Hoc’h aspediñ a reomp dre ar garantez a ya d’hoc’h unaniñ gant an Tad hag ar Spered Glan.\nChapeled (o talvezout evit an deizioù all):\n1 Pater + 1 Ave + Credo\ngoude-se, war ar greunenn vras:\nTad peurbadel, kinnig a ran deoc’h Korf, ha Gwad, Ene ha doueelezh Ho Mab muiañ karet, hor Salver Jezuz-Krist\nR/ Evit dic’haouiñ hor pec’hedoù ha re ar bed a-bezh\nWar ar rummad dek greunenn vihan:\nDre e basion boanius R / Bezit trugarezus ouzhimp hag ouzh ar bed a-bezh\nEn dibenn, 3 gwech:\nDoue Santel Santel Nerzhus, Santel Divarvel, Ho pet truez ouzhimp hag ouzh ar bed a-bezh\nTad Peurbadel, taolit ur sell a drugarez war an denelezh en he fezh, ha pergen war ar bec’herion geizh, dalc’het e kloz kalon gendruezus meurbet Jezuz. Dre e Basion boanius, diskouezit dimp ho trugarez evit ma tougimp klod da hollc’halloudegezh ho trugarez evit ar c’hanvedoù didermen. Amen\nhag en dibenn ar chapeled : Jezuz, fiziañs am eus Ennoc’h ! (teir gwech)\n“ Hiziv, degas din eneoù ar veleion hag al leaned ha soub-i em zrugarez distrad. Int eo o deus roet din an nerzh da c’houzañv va Fasion c’hwerv. Drezo, evel dre ganolioù, e skuilh va zrugarez war an denelezh”\nJezuz Trugarezus Meurbet, ma teu pep mad ac’hanoc’h, grit d’ho kras fonnañ ennomp evit ma sevenimp oberoù gwirion a drugarez ha ma tougo ar re hor gwel klod d’an tad a drugarez a zo en Neñv.\nevel evit an deiz kentañ (hag o talvezout evit an deizioù all eus an naved):\nTad peurbadel, kinnig a ran deoc’h Korf, ha Gwad, Ene ha doueelezh Ho Mab muiañ karet, hor Salver Jezuz-Krist R/ Evit dic’haouiñ hor pec’hedoù ha re ar bed a-bezh\nDre e basion boanius R / Bezit trugarezus ouzhimp hag ouzh ar bed a-bezh.\nen dibenn: Doue Santel Santel Nerzhus, Santel Divarvel\nR/ Ho pet truez ouzhimp hag ouzh ar bed a-bezh\nTad Peurbadel, taolit ho sell a drugarez war ar strolllad-mañ a zibabidi, eneoù ar veleion hag al leaned. O leugnit gant galloud ho pennozh. Dre garantez Kalon ho Mab ma’z int serret enni, gratait dezho ho nerzh hag ho sklêrijenn evit ma c’hellint henchañ ar re all war hent ar silvidigezh ha kanañ a-unvouezh klod ho trugarez distrad, evit ar c’hantvedoù didermen. Amen.\n“Hiziv, degas din an holl eneoù deol ha feal ha soub-i e meurvor va zrugarez. Frealzet on bet gant an eneoù-mañ war hent ar groaz, an dakenn frealz e voent e-kreiz ur meurvor a c’’hwervoni”\nJezuz Trugarezus Meurbet, c’hwi hag a c’hrata d’an holl teñzorioù dreistfonnus ho trugarez, hon degemerit en annez ho Kalon gendruezus meurbet ha n’hol lezit biken da vont er-maez anezhi. Ni hoc’h asped dre ar garantez sebezus a vez losket ken gwrezus ho Kalon ganti evit an Tad eus an Neñv.\nChapeled (Evel a-us)\nTad Peurbadel, taolit ho sell a drugarez war an eneoù feal, anezho hêrezh ho Mab. Dre e Basion boanius, gratait dezho ho pennozh ha bezit war o zro war-bouez ho kwarez diastal evit nad aint biken enep ar garantez ha na gollint ket teñzor ar feiz santel; met, gant mouezhioù an aelez hag ar sent, ra zougint klod d’ho trugarez diharz evit ar c’hantvedoù didermen. Amen.\n“Hiziv, degas din an holl baganed hag ar re n’am anavezont ket c’hoazh. Enno e soñjen ivez e-doug va Fasion c’hwerv, hag o gred da zont a frealze va c’halon. Soub-i e meurvor va zrugarez »\nJezuz kendruezus Meurbet, C’hwi eo sklêrijenn ar bed-holl. Degemerit en annez ho Kalon gendruezus meurbet eneoù ar baganed n’hoc’h anavezont ket c’hoazh. Ra vezint sklêrijennet gant skinoù ho kras, evit ma tougint klod int ivez ganimp da vurzhudoù ho trugarez, ha n’o lezit ket da vont er-maez eus annez kendruezus meurbet ho Kalon.\nTad Peurbadel, taolit ho sell a drugarez war eneoù ar baganed hag ar re n’hoc’h anavezont ket c’hoazh, hag a zo koulskoude serret e Kalon gendruezus meurbet Jezuz. O sachit davet sklêrijenn an Aviel. N’anavez ket an eneoù-mañ an eurvad d’ho karout. Grit dezho ivez dougen klod da largentezioù ho trugarez er c’hantvedoù didermen. Amen.\n“Hiziv, degas din eneoù an disivouderion hag ar renavied ha soub-i e meurvor va zrugarez. Em Fasion c’hwerv e fregent va C’horf ha va C’halon, eleze va Iliz. Pa zistroont da unaniezh an Iliz e vez yac’haet va goulioù hag evel-henn e vezan dizoaniet en Fasion »\nJezus kendruezus Meurbet, a zo ac’hanoc’h ar vadelezh end-eunn, ne nac’hit ket ar sklêrijenn d’ar re he goulenn diganeoc’h. degemerit en annez ho Kalon gendruezus meurbet eneoù an disivouderion hag ar renavied. Dre ho sklêrijenn, o dedennit da unaniezh an iliz. N’o lezit ket da vont er-maez eus annez ho Kalon gendruezus meurbet, met grit ma tougint klod int ivez da largentezioù ho trugarez.\nTad peurbadel, taolit ho sell a drugarez war eneoù an disivouderion hag ar renavied o deus foranet ho pennozhioù ha drougimplijet ho krasoù o terc’hel pennek en o fazioù. Na sellit ket ouzh o fazioù, met ouzh karantez ho Mab hag e Basion c’hwerv a c’houzañvas evito ivez, pa’z int serret, int ivez, e Kalon gendruezus meurbet Jezus. Grit ma tougint klod int ivez d’ho trugarez divent er c’hantvedoù didermen. Amen.\n“Hiziv, degas din an eneoù kuñv hag uvel, koulz ha re ar vugaligoù, ha soub-i em zrugarez. Int eo ar re heñvelañ ouzh va C’halon. Kennerzhet on bet ganto em gwallanken c’hwerv. O gwelout a raen evel aelez eus an douar oc’h eveshaat ouzh va aoterioù. Warno e skuilhan froudadoù a c’hrasoù; Un ene a c’hell degemer va gras ha pa ve uvel hepken. En eneoù-se e lakaan va fiziañs »\nJezuz trugarezus meurbet, C’hwi hoc’h-unan hoc’h eus lavaret : « Deskit diganin ez on kuñv hag uvel a galon », degemerit en annez ho Kalon gendruezus meurbet an holl eneoù kuñv hag uvel, koulz ha re ar vugaligoù. Boemet holl eo an neñv a-bezh gant an eneoù-mañ a zo karidi dreist an Tad eus an Neñv. Ur boked bleunioù frondus ez int dirak tron Doue, ha kavout a ra Doue e-unan dudius o c’hwezh-vat. Emañ an eneoù-mañ o chom da viken en ho Kalon gendruezus meurbet, o Jezuz, hag e kanont dibaouez meulgan ar garantez hag an drugarez.\nTad peurbadel, taolit ho sell a drugarez war an eneoù kuñv hag uvel koulz ha war re ar vugaligoù, serret en annez Kalon gendrugezus meurbet Jezuz. An eneoù-mañ eo a zo ar re heñvelañ ouzh ho Mab; Sevel a ra o frond a-ziwar an douar ha pignat a ra betek ho tron. Tad a drugarez hag a bep madelezh, hoc’h aspediñ a ran, dre ar garantez hag an dudi dreistpar a vagit evit an eneoù-man, da vennigañ ar bed a-bezh evit ma c’hello an holl eneoù kanañ a gevret klod ho trugarez er beurbadelezh. Amen.\n“ Hiziv, degas din an eneoù a zoug enor ha klod d’am zrugarez en un doare dibar ha soub-i em zrugarez. An eneoù-mañ eo o deus kendruezet ar pep kreñvañ ouzh poanioù va Fasion hag a zo aet ar pep donañ e-barzh va ene. An eneoù-mañ a lugerno gant ar sked dibar er vuhez all ; ned ay hini ebet anezho e tan an ifern. Difenn a rin pep hini anezho war o zremenvan”\nJezuz trugarezus meurbet, a zo ho Kalon ar garantez end-eeun, digemerit en annez ho Kalon gendruezus meurbet an eneoù a zoug enor ha klod da veurdez ho trugarez peurgetket. Galloudus eo an eneoù-mañ diouzh nerzh Doue end-eeun. E-kreiz an holl drubuihoù ha reuzioù ez eont war-raok, fizius en ho trugarez. Unanet eo an eneoù ouzh Jezuz ha dougen a reont an denelezh a-bezh war o divskoaz. An eneoù-mañ ne vezint ket barnet garv, met goloet e vezint gant ho trugarez da goulz o zremenvan.\nTad Peurbadel, taolit ho sell a drugarez war an eneoù a zoug enor ha klod d’ho toareenn vrasañ : ho trugarez diharz. Hag int serret e Kalon Jezuz ez eo an eneoù-mañ un Aviel bev. Leun eo o daouarn a oberoù a drugarez hag o ene, leun-fonn a levenez, a vez o kanañ evidoc’h meulgan an drugarez, o Uhel-Meurbet ! Me hoc’h asped, va Doue, diskouezit dezho ho trugarez diouzh ar goubeizh hag ar fiziañs o deus lakaet ennoc’h. Ra vo sevenet enno ar c’hrataenn bet graet dezho gant Jezuz : « An eneoù a gehelo va zrugarez, o difenn a rin me va-unan a-hed o buhez ha war o zremenvan dreist-holl, evel va c’hlod din-me. » Amen\n“Hiviz, degas din an eneoù a zo e toull-bac’h ar Purgator ha soub-i en islonk va zrugarez. Ra vo distanet o loskadurioù gant koummadoù va gwad ! Tost tre d’am C’halon eo an eneoù-mañ. Emaint oc’h en em zizleañ e-keñver va reizhded. Gallout a rez degas dezho un tamm diboan. Puñs e teñzor va Iliz an holl hedrugarderioù ha kinnig-i en o anv… Oh! na pa anavezfez o gwaskoù e kinnigfez dibaouez evito aluzon da bedennoù hag e talfez o dleoù d’am reizhded.”\nJezuz Trugarezus Meurbet, lavaret hoc’h eus C’hwi hoc’h-unan mennout an drugarez. Degas a ran eta da annez ho Kalon genduezus meurbet eneoù ar Purgator a garit kement met a rank koulskoude en em zizleañ e-keñver ho reizhded. Ra vo lazhet flammoù ar Purgator gant ar c’hoummadoù gwad ha dour strinket eus ho Kalon, evit ma vo douget klod aze ivez da c’halloudegezh ho trugarez.\nTad Peurbadel, taolit ho sell a drugarez war an eneoù a c’houzañv er Purgator hag a zo serret e Kalon gendruezus meurbet Jezuz. Hoc’h aspediñ a ran, dre Basion boanius ho Mab Jezuz ha dre an holl c’hwervoni a veuzas e ene ken sakr, diskouezit ho trugarez d’an eneoù a zo sujet da sell ho reizhded. Na sellit ket outo panevet dre goulioù Jezuz, ho Mab muiañ karet, rak krediñ a reomp start ez eo divuzul ho madelezh hag ho trugarez. Amen.\n“Hiziv, degas din an eneoù yen ha soub-i en islonk va zrugarez. An eneoù-mañ eo a c’hloaz en doare poaniusañ va c’halon. A eneoù-mañ eo a enaouas ennon, e liorzh an olived, an heug brasañ. En abeg dezho eo m’eus youc’het: “Tad, kas ar c’haliriad-mañ diouzhin, mar fell dit.” Evito, ar goanag diwezhañ-holl a silvidigezh zo en em erbediñ ouzh va zrugarez”\nJezuz kendruezus meurbet, a zo ar vadelezh end-eeun, degemerit en annez ho Kalon gendruezus meurbet an eneoù yen. E tan ho karantez c’hlan, ra c’hello an eneoù-mañ skornet evel kelanoù ouzh ho heugiñ ken start, bezañ entanet a-nevez. O Jezuz kendruezus meurbet, tennit arver eus hollc’halloudegezh ho trugarez hag o dedennit e-kreiz tan-flamm ho karantez. Gratait dezho donezon a garantez santel rak n’eus netra dreist d’ho kalloud.\nTad Peurbadel, taolit ho sell a drugarez war an eneoù yen a zo serret koulskoude e Kalon gendruezus meurbet Jezuz. Tad a drugarez, hoc’h aspediñ a ran : dre Basion c’hwerv ho Mab ha dre e dremenvan a badas teir eurvezh ouzh ar groaz, grit ma lidint int ivez islonk ho trugarez. Amen\nSul 10 a viz Ebrel 2022


Devezh Etrebroadel ar Yoga - Wikipedia\nDevezh Etrebroadel ar Yoga\nDisklêriet e voe devezh an 21 a viz Mezheven Devezh Etrebroadel ar Yoga gant Bodadeg Veur Aozadur ar Broadoù Unanet d'an 11 a viz Kerzu 2014. Ar Yoga a zo ur pleustr eus ar c'horf hag ar spered a gaver e orin en India ouzhpenn 6000 vloaz 'zo. Unaniñ ar c'horf hag ar spered eo e bal.\nDisklêriadur an devezh-se a oa deuet goude galv Ministr kentañ India Narendra Modi da geñver Bodadeg Veur Aozadur ar Broadoù Unanet d'ar 27 a viz Gwengolo evit degemer an 21 a viz Mezheven evel Devezh Etrebroadel ar Yoga ma lavaras :\n« Ar yoga zo ur prof dibriz a-berzh hengoun India. Enkorfañ a ra unaniezh ar c'horf hag ar spered ; ar preder hag an ober ; an dalc'h hag ar sevenidigezh ; an emglev etre mab-den hag an natur ; un hentenn hollek evit ar yec'hed hag an hevoud. N'eo ket ur bleustradenn met bez' eo kentoc'h dizoleiñ skiant an unaniezh ennoc'h hoc'h-unan, ar bed hag an natur. Dre cheñch hon doare-bevañ hag hon emskiant e c'hell sikour ac'hanomp da dalañ ouzh cheñchamantoù an hin. Strivomp da gas degemer un Devezh Etrebroadel ar Yoga da benn. »\nO kinnig an 21 a viz Mezheven, hag a zo ar goursav-heol, da Zevezh Etrebroadel ar Yoga e lavaras Narendra Modi ez eo an deiziad-se an devezh hirañ eus ar bloaz en hantervoul norzh, ha bez' en deus ur ster dibar e kalz a lec'hioù er bed.\nDiouzh savboent ar yoga e verk ar goursav-heol an tremen da dakṣiṇāyaṇa. Anvet eo al loargann kentañ goude ar goursav-heol Guru Pūrṇimā.\nGovind Gurbani Yog Guru, Besprezidant Rajasthan Swasthya Yog Parisad Jaipur India en doa embannet e vefe hanter-kant mil den o pleustriñ ar yoga e Rajasthan d'an 21 a viz Mezheven.\nLidañ Devezh Etrebroadel ar Yoga[kemmañ | kemmañ ar vammenn]\nLidañ Devezh Etrebroadel ar Yoga en ur skol e Chinawal, India\nWar-dro 40000 den gant Ministr Kentañ India Narendra Modi hag un niver bras a uhelidi o doa graet 21 asana (stummoù yoga) e-pad 35 munutenn evit lidañ kentañ Devezh Etrebroadel ar Yoga e Rajpath e New Delhi d'an 21 a viz Mezheven 2015. Lidet e voe an deiz gouestlet d'ar yoga gant milionoù a dud dre ar bed.\n↑ (en) UN Declared 21st June as International Day of Yoga\n↑ (en) What is International Yoga Day? (Petra eo Devezh Etrebroadel ar Yoga ?)\n↑ (en) UN should adopt an International Yoga Day: Modi (An ABU a rankfe degemer Devezh Etrebroadel ar Yoga : Modi)\n↑ (en) India leader proposes International Yoga Day (Penn India a ginnig Devezh Etrebroadel ar Yoga)\n↑ (en) PM Modi asks world leaders to adopt International Yoga Day (Goulenn a ra ar Ministr Kentañ Modi gant pennoù ar bed degemer Devezh Etrebroadel ar Yoga)\n↑ (en) Narendra Modi asks world leaders to adopt International Yoga Day (Narendra Modi a c'houlenn gant pennoù ar bed degemer Devezh Etrebroadel ar Yoga)\n↑ (en) Modi calls for Yoga Day in US General Assembly\n↑ (en) UN declares June 21 as 'International Day of Yoga'\n↑ (en) Massive turnout\n(en) Lec'hienn Devezh etrebroadel ar Yoga\n(en) Tresadenn vev diwar-benn Devezh Etrebroadel ar Yoga\nAdtapet diwar « https://br.wikipedia.org/w/index.php?title=Devezh_Etrebroadel_ar_Yoga&oldid=1649897 »\nKemmoù diwezhañ degaset d'ar bajenn-mañ d'an 24 Mez 2015, da 02:48.


Ar Celtic League a zo un aozadur etrekeltiek a stourm evit gwirioù ar pobloù keltiek war bep tachenn : ar gwirioù politikel,sevenadurel , sokial ha o gwirioù evel pobloù. Bez ’vez graet se dre a bep seurt oberioù DIFEULZ. Lakaat a ra war wel taolioù fall graet a-enep Gwirioù Mab-Den. Dalc’het ’vez evezh ouzh oberezhioù an armeoù, ha labourat a ra a-dost war dachenn ar politikerezh ar sokial-ekonomiezh, an endro, ar yezh ha palioù sevenadurel evit diskoulmañ kudennoù ur vro geltiek pe unañ all, e doare pe zoare.\nStourm a ra an aozadur-se ivez evit kas da benn an “DEVOLUTION” hag an dizalc’h hervez stad emskiant pep pobl en ur reiñ lañs d’ur c’henlabour evit mad an holl. Ouzhpenn-se, ar Celtic-League a bouez war an traoù a sell pizh ouzh ar pobloù keltiek o-unan.\nSevenet eo holl labour dre obererezhioù hor rannoù broadel kement hag hon aozadur-kreiz, ha dre embann hor c’hazetenn bevarmiziek a-feson Carn hec’h anv, ha dre hor servij keleier nevez war ar roued. Kement den a-du gant palioù ar Celtic League en deus ar gwir da gemer perzh e labourioù hon aozadur e-giz ezel goude bezañ sinet ar vonreizh ha paeet o skodenn. Digor eo ar Celtic League d’an holl, setu perak ho peus ar gwir da vezañ koumanantet da g-Carn e-giz ezel pe hep bezañ ezel. Tu zo lenn ar c’heleier evit netra dre Internet ha dont da vezañ ezel hor c’hevredigezh dre al liammoù dindan:


Diforc'hioù etre adstummoù "Arzel Even" - Wikipedia\nDiforc'hioù etre adstummoù "Arzel Even"\nArzel Even (kemmañ)\nStumm eus an 11 Du 2011 da 18:18\n11 okted ouzhpennet , 9 bloaz zo\nStumm eus an 14 Gen 2011 da 19:36 (kemmañ)\nD (Reizhañ liammoù diabarzh)\nStumm eus an 11 Du 2011 da 18:18 (kemmañ) (dizober)\n'''Arzel Even''' ([] - []), pe, diouzh e anv gwirofisiel, '''Jean Raymond François Piette''', a oa ur yezhour barrek war an holl [[yezhoù keltiek]]. Meur a anv-pluenn en deus implijet en e skridoù kentañ : ''Natrovissus'', ''Gereint'', ''Artomagalos'', ''Idriss Gawr''.\nGanet e voe an hini zo anavezet dreist-holl dre e anv-pluenn Arzel Even e [[Lille]] e Flandrez Frañs, d’an [[3 C'hwevrer|3 a viz C'hwevrer]] []. E dad a oa eus ar c’horn-hont hag e vamm a oa eus [[Breizh]]. Ober a reas e studi e [[Roazhon]] hag eno, pa oa studier, e teskas [[brezhoneg]]. E-pad an [[Eil brezel bed]] e voe embannet e skridoù brezhonek kentañ, war [[Galv]], [[Arvor]], [[Gwalarn]]. Goude an [[Eil brezel bed]], e [], e savas, gant Pêr[[Per Denez]], ar gelaouenn sevenadurel ''[[Kened (kelaouenn)|Kened]]'', a voe kendeuzet buan goude gant ''[[Tír na nÓg (kelaouenn)|Tír na nÓg]]'' ha gant ''[[Al Liamm]]''.\nDimeziñ a reas Arzel Even gant ur Gembreadez, Enid Mair Phillips, e [], ha mont a reas da Gembre da vevañ. Eno e kavas labour evel levraoueger da gentañ ha goude-se evel kelenner brezhoneg e skol-veur [[Aberystwyth]].\nAdtapet diwar « https://br.wikipedia.org/wiki/Dibar:MobileDiff/1099979 »


Kaozeadenn Implijer:QuartierLatin1968 - Wikipedia\nDegemer mat war ar Wikipedia brezhoneg. Ezhomm ez eus eus pennadoù a c'hellfe plijout d'an holl vrezhonegerien hag e-touezo ar skolidi, ar skolajidi ha al liseidi. Ma ne ouzez ket gant petra e c'hellfes kregiñ e-barzh, sell ouzh ar pennadoù diglok pe da reizhañ.\nKazi pep tra a c'hell bezañ ur sujed : skiantoù ha diduamant, "varièt" ha prederouriezh, kêriadennoù ha liorzhiñ hag all...\nCh. Rogel 22:20, 17 July 2005 (UTC)\n1 Eus pennad c'hoazh?\n4 Pennad mat\nEus pennad c'hoazh?[kemmañ ar vammenn]\nDegemer mat ivez war ar Wikipedia brezhoneg.\n--Paotr 20:31, 18 August 2005 (UTC)\n--Neal 5 Du 2006 da 09:21 (UTC) (Merour)\nAdtapet diwar « https://br.wikipedia.org/w/index.php?title=Kaozeadenn_Implijer:QuartierLatin1968&oldid=268077 »\nKemmoù diwezhañ degaset d'ar bajenn-mañ d'an 17 Kzu 2007, da 16:24.


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Mary Butler) (KildareStreet.com)\nResults 1-20 of 838,265 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Mary Butler)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Mary Butler)


Aberllydan - Wikipedia\nUr gêriadenn vihan eus Sir Benfro eo Aberllydan (Broad Haven e saozneg), e Bae Sain Ffraid, ur 6 miltir er c'hornôg da Hwlffordd.\nE kumuniezh The Havens emañ. Touristed a deu di da vageal abaoe deroù an XIXvet kantved, plijet ma vezont gant an draezheg ledan etrezi ha kêriadenn Little Haven, er c'hreisteiz, brudet da vezañ naet ha disaotr. Unan eus kêriadennoù Parc Cenedlaethol Arfordir Sir Benfro eo.\nAdtapet diwar « https://br.wikipedia.org/w/index.php?title=Aberllydan&oldid=1633746 »\nKemmoù diwezhañ degaset d'ar bajenn-mañ d'an 10 Ebr 2015, da 10:13.


bezañ tu - Wikeriadur\n1.2.1 ==== Gerioù heñvelster ====\nDiwar ar verb bezañ hag an anv-kadarn tu.\nbezañ tu /Distagadur ?/\nBezañ tu da ober un dra bennak.\n[...], da welout mar boa tu d'ann eskop santel da vont dre eno [...] — (Lizeriou breuriez ar feiz, Leor kenta, 1849, p. 266.)\n[...] ; hogen ne oa tu ebed d'in d'en em zifenn. — (Lizeriou breuriez ar feiz, Leor kenta, 1849, p. 414.)\n[...], da velout mar'z euz tu d'in da hellout he drec'hi, [...] — (Levr ann Exod, troet gant Yann-Wilhoù Herri, Clairet, 1861, p. 197.)\nPa n'eus tu da noazout aesoc'h c'hoas bea den mad. — (O. H., Ar Bleis o kentellia he vab, Feiz ha Breiz niv. 115, 1867, p. 86b.)\n[...], ha n'oa mui tu ebed da viret ouz ar seurt maleur. — (P., Scuer vad divar un darvoud trist nevez c'hoarvezed, Feiz ha Breiz niv. 229, 1869, p. 437a.)\nNe oa tu ebet en taul-man da lavaret ne oa ket ann ti-scol d'ar Freret : [...] — (Feiz ha Breiz niv. 48, 1879, p. 390a.)\nLaret e hrezer get ankin i hoe pehed braz ma ne doe ket plah Kervohon iehed er re-ral ha ma ne oe ket tu dehi, doh en treu se, de donet de benn a vet minorez Kernant un de. (Tal-Hoarn, Minorez Kervohon, Ar Vro, Miz Here 1906, p. 116.)\nTu a zo da danva ? a c'houlennaz Fanch. — (Loeiz Gourlet, Historiou a bep sort evid tud a bep oad, Ar Bobl, niv. 144, 1907, p. 2c.)\nHa ne vou mui tu d'ein de laret me soñnen. — (Eutru Ghuillom, Kannenn er Sonnér, Dihunamb niv. 55, 1910, p. 181.)\nHa laret mar bé tu d'ur goas de ziférein rah en treu d'é voéz, [...] — (Eutru Ghuillom, Jannig Beboér, Dihunamb niv. 55, 1910, p. 360.)\nElsé hemkin e vo tu de gas pep tra [...] — (M. T. Er Heigneg, Penaus é hellehé er Vretoned um harpein, Dihunamb niv. 103, 1914, p. 142.)\nMarsé un dé benak é vo tu d'emb um gleuet, étré Guénediz [...] — (B. L., Gouilieu en inour de Vreih, Dihunamb, Genver 1924, p. 148.)\nN'eus tu ebet d'hen ober, avat, nemet dre [...] — (Frañsez Vallée, Ar C'horn-Boud niv. 6, 1926, p. 84.)\nTu a zo da rei d'an douar azot, fosfor ha potas en eur zouara trevajou ennan ez-c'hlas. — (Olier Chevillotte, Kenteliou war al labour-douar, Feiz ha Breiz niv. 5, Mae 1927, p. 110b.)\nTu a zo da vreizhekaat an dañs-se. — (Erwanez Galbrun, Arvor niv. 105, 1943, p. 4e.)\nTu a zo da vont c'hoazh pelloc'h ha donoc'h war gudenn ar Brederouriezh kristen. — (Maodez Glanndour, Kudenn ar brederouriezh kristen, Al Liamm 8, 1948, p. 40.)\nPenaos e c'hellfe beva merc'hed ar vro-mañ, ma n'o defe ket tu da gafeta ? — (Kaourintin Riou, Ar c'hafe, Kroaz Breiz niv. 14, Mezheven 1949, p. 13a.)\nTu a zo da zisoc'h o tilezel ar c'hoant hor boa da vont d'ar gêr. — (Abherri, Ar c'habiten mezv, Al Liamm 14, 1949, p. 69.)\nGant ar feur-se e vo tu da sevel eur vantell gaer da Janig evit ar goañv, [...] — (Job Jaffre, Avanked koad Pontkalleg, Bleun Brug niv. 75, Du 1954, p. 11.)\nMa 'z eus anezo, e vo tu d'en-em-gleved ganto, [...] — (Dr Tricoire, Al loar... hag ar gristenien, Bleun Brug niv. 122, Genver - C'hwevrer 1960, p. 25.)\nTu a vefe da hiraat e gousk da hemañ d'e zigoll eus e nozvezhioù gwenn war hent Jerusalem. — (Abeozen, Darbarer an Aotrou Sant Per, Al Liamm 87, 1961, p. 238.)\nTu a oa da lâret ha da skriv, rak tu a oa da vout boemet lies. Etrezomp e brezhoneg 1982-1983, p 125.\n==== Gerioù heñvelster ====\nAdtapet diwar « https://br.wiktionary.org/w/index.php?title=bezañ_tu&oldid=291460 »\nKemmoù diwezhañ degaset d'ar bajenn-mañ d'an 11 Kzu 2019, da 10:46.


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/256 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/256\ne oann o iun hag o pedi em zi d’an naoved heur, ha setu ma en em brezantaz en eun taol dirazoun eun den gwisket skedus, hag a lavaraz : (31) Corneil, da beden a zo bet selaouet, ha Doue hen deuz bet sonj euz da aluzennou. (32) Kas eta da Joppe, ha digemen aman Simon, a zo les-hanvet Per ; ema o choum e ti Simon, kivijer, e-tal ar mor ; hennes, pa vezo deuet, a gomzo ouzid. (33) Kasset em euz eta rag-tal tud d’az kavout, ha mad ec’h euz great dond. Setu ni eta holl breman prezant dirag Doue, evit klevet kement a zo bet gourc’hemenet d’id gant Doue. (34) Neuze Per, o komz outhe, a lavaraz : Gwelet a ran e gwirionez, penaos Doue na zell ket ouz apparans an dud ; (35) mes penaos en pep bro, an neb hen deuz doujans evithan hag a ra ar pez a zo just, a zo agreabl dezhan. (36) Setu aze ar ger hen deuz roet da vugale Israel, en eur embann ar c’helou mad euz ar peoc’h dre Jesus-Christ, pehini eo Aotrou an holl. (37) Gouzoud a rit petra a zo c’hoarvezet er Jude holl, hag er pen-kenta er Galile, goude ar vadiziant prezeget gant Ian ; penaos hen deuz Doue eoliet euz ar Spered-Santel (38) hag euz a c’halloud Jesus a Nazaret, pehini a iea euz an eil leac’h d’egile en eur ober vad hag en eur iac’haad ar re holl a oa mac’het gant an diaoul ; rag Doue a oa ganthan. (39) Ha ni a zo testou euz an holl draou hen deuz great, ken e bro ar Judevien ken en Jerusalem. Hen lakeat ho deuz d’ar maro, en eur staga anezhan ouz ar groaz ; (40) mes Doue hen deuz resussitet anezhan an trede deiz, hag hen deuz permetet ma teuje d’en em diskouez, nann d’an bobl holl, mes d’an testou choazet araog gant Doue ; (41) deomp-ni pere hon euz debret hag evet ganthan, goude ma’z eo bet savet adouez ar re varo. (42) Hag hen deuz gourc’hemenet deomp prezeg d’ar bobl, ha testenia penaos hen eo an hini a zo bet lakeat gant Doue da varner var ar re veo ha var ar re varo. (43) An holl brofeted a ro an desteni-man divar he ben, penaos piou-benag a gred enhan, a receo dre he hano ar remission euz he bec’hejou.\n(44) Pa oa c’hoas Per o lavaret ar c’homzou-ze, ar Spered-Santel a ziskennaz var ar re holl a zelaoue ar pez a lavare. (45) Hag an holl dud fidel circonciset, a oa deuet gant Per, a oe souezet, o velet e oa skulliet ive var ar Jentiled an donezon euz ar Spered-Santel ;\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/256&oldid=125366 »


Buhez ar Zent. pages 254, 255, 256. Encyclopédie Marikavel.\npage 254, 255, 256\nPages 254, 255, 256\nVisant, gloar an Iliz, prezeger bras ar varn divezan ha kaeran sklerijen a welas ar Vretoned o paran 'us d'eze, a c'hanas en Valanz, er Spagn, d'an 23 a viz genver 1357.\nHen, a vihanik, a vode endro d'ezan bugale e oad hag o tesrevel ar brezegerien en deveze klevet, e komze d'eze eus an Otrou Doue hag eus ar Werc'hez. Da seitek vla, gant bennoz e dad hag e vamm, e wiskas saë sant Dominik. Da fin e studiou en Barselon hag en Lerida, e teuas gantan kurunen lore an doktored.\nI. - - Sant Visant o prezek dre ar bed\nEur wech beleget, en em lakas da hadan dre ar bed komzou Doue. Ar Spagn, ar Frans, an Itali, an Alamagn, Bro-Zôz, an Iverzon a glevas anezan. Epad tost da zaou-ugent vla, e prezegas bemde, goude bezan bet o kovez e-unan ha goude bezan kanet an oferen-bred. E brezegen a bade war-dro ter heur. Ne gomze nemet espagnoleg, ha koulskoude, pep-hini a gomprene anezan, evel m'en dije komzet en yez ar vro ma tremene drezi; kement hini a veze ouz e selaou, n'eus forz pegen pell e vije dioutan, e gleve kenkouls hag ar re a vije an tostan. Miraklou-all a deue c'hoaz da harpan e gomzou, hag a rê d'an holl pleal gantan.\nOuz e heul, a gêr da gêr, hag a rouantelez da rouantelez, e veze bepred eur mil den, da nebeutan, da rei an dorn d'ezan, tud a bep reok hag a beb oad : penitanted, eun daou pe dri c'hant, a 'n em skourjeze dirak an holl, a rê katekiz, a zave manatiou, ilizou, hospitaliou, ponchou ; beleien hag a govesae an dud; kanerien ha sonerien hag a gaerae an ofisou; notered d'ober aktou a emgleo etre enebourien. E brezegennou a renke bezan grêt war ar mêz, an ilizou o vezan re vihan diouz an dud a zirede, a bep tu, da selaou e gomzou.\nII — Sant Visant en Breiz\n(8 a viz c'houevrer 1418 — 5 a viz ebrel 1419)\nEr bla 1417, Visant a brezege dre ar Frans. Yan V, duk Breiz, a skrivas tri lizer d'ezan d'e bedi da zont da brezek en e zukach; ar c'hentan, skrivet en miz genver, a oe roët d'ar prezeger bras en Puy ar Velay; an eil, skrivet en miz du, a 'n em gavas gantan en Bourj; an trede, skrivet en fin ar bla, a 'n em gavas gantan en Tour.\nGoude bezan prezeget en Angers, epad miz genver 1418, ar zant a 'n em gavas en Naoned, da veurz al lard, a oa d'an 8 a viz c'houevrer er blavez-ze. Dek devez hag eun dra beanak e chômas eno; prezek a reas, gwech en bered Sant-Nikolas, gwech war blasen iliz-veur Sant-Per.\nAc'hane ec'h eas da Wened, elec'h m'en em gavas d'ar 5 a viz rneurz, d'ar zadorn arôk pevare sul ar c'hoareiz. An duk Yan V, an dukez Janned Frans, hag a oa er mare-ze o chom en Gwened, Gwenediz, gant o eskob, Amaury de la Motte, a yeas d'arben hent d'ezan eun hanter-leo diouz kêr hag e teuas d'o heul pignet war e azenez. Elec'h ober e zisken en kastel ar Vouden, kempennet evitan gant an duk, ec'h eas da lojan da di Robin er Scarb. An de war-lerc'b en em lakas d'ober e labour, war leur-gêr, elec'h ma oa savet eur chapel goat. Eno e kanas an ot'e-ren, ha goude e prezegas dirak eur mor a dud, duk ha dukez Breiz an tostan d'ezan; evelse e reas bemde, epad ar pevar devez warn-ugent a dremenas en Gwened.\nDa Veurz-Fask, 29 a viz meurz 1418, Visant a yeas da Dheix hag a valeas warzu Redon. D'an 20, 21, 22 a viz ebrel, ha d'an 2, 3 ha 4 a viz mae 1418, her c'havomp en Roazon. Ac'hane ec'h eas betek Kaen, pedet gant Herri V, roue Bro-Zôz, da vont da brezek en Normandi. Ober a reas buhan e dro, rak, en mezeven, her c'havomp en Dol, en Sant-Malo hag en Dinan.\nAc'hane e teu, hed-a-hed ar mor, warzu Lok-Maze penn-ar-bed; prezek a ra en Jugon, Lambal, Monkontour, Sant-Brieg, Kintin, Kastelaudren, Gwengamp, ar Roc'h-Derrien, Landreger, Lanhuon, Montroulez, Kastel-Pol ha Lesneven.\nGoude-ze ec'h ouzer e prezegas en Rostren hag en Keraës; en Kemper, en Pont-'n-Abad, en Konk-Kerne, en Kemperle, en Hennbont, en Gemene, en Pontivi, er Chez, en Dreinded-Porhoët, en Joselin hag en Ploërmel.\nEus Ploërmel e valeas warzu an Naoned. E dud o welet e tec'he e nerz digantan, a grogas aon enne na varvje a-bell bro hag a alias anezan da zizrei d'ar Spagn. Ar zant a bignas d'abarde war e azenez, a valeas epad an noz gant e zervijerien; mes da c'houlou-de en em gavas el lec'h an evoa kuitaet gante. O welet kement-se, e lavaras d'e dud ne bellaje ket ken diouz Breiz. Dizrei a reas da Wened; eno e krogas eun derzien vras ennan; dukez Breiz, epad e glenved, a reas war e dro gant kement a breder ha ma vije bet ar c'hlanvour roue Frans, he zad, pe duk Breiz, he fried.\nTremen a reas d'ar merc'her, 5 a viz ebrel 1419, en e eil bla ha tri-ugent. Pa roas kleier Gwened e varo da anaout d'ar bobl, Breiz a-bez a zougas e ganvou.\nSebeliet e oe en iliz-veur, d'ar zadorn war-lerc'h.\nIII. — Sant Visant laket etouez ar Zent\nPrest goude maro an abostol bras, an duk Yan V a bedas ar pab Martin V da rei urz da zastum testeniou e zantelez. An duk Fransez I a reas ive peden e dad; an duk Per II a oe selaouet erfli gant Nikolas V, a hanvas, dre lizer skrivet an 18 a viz here 1451, tri gardinal d'ober eun enklask war « vue ha miraklou » an ôtrou Visant. En Breiz hepken, e oe dastumet testeniou ouspen tri-c'hant den. D'an 29 a vezeven 1455, de ouel Per ha Pol, ar pab Kalixt III a embannas e zantelez d'ar bed holl. D'ar 5 a viz ebrel 1456, e oe grêt en Gwened ar gouel kentan en enor da zant Visant. Evit herzel ouz an dispignou a oe gantan, pep tiegez breizad a roas laouen pemp diner.\nNe oa ket bet gwelet biskoaz, ha n'eus ket bet gwelet abaoue, netra ken kaer en hon bro. Arc'heskob Avignon, ar c'hardinal Alan a Goativi (1), eur Breizad ginidik eus Bro-Leon, a deuas d'ober ar gouel, en hano ar pab. Pempzek eskob, eiz eus Breiz ha seiz a-ziavêz bro, a oa endro d'ezan. Goude bezan kanet an oferen, e reas tro kêr en prosesion. Duk ha dukez Breiz a deue d'e heul gant holl brinsed hag ôtrone vras an dukach, hag ouspen kant hanter-kant mil den.\n« Bue an den a zo eul levr, ken alïes a loden ennan hag a vla, ken alïes a bennad hag a viz. El levr-ze zo pajennou gwenn ha pajennou du : ar pajennou gwenn eo an deveziou, ar pajennou du eo an nozveziou. Du pe wenn, ar bajen gentan eo an hini eo merket warnezl ginivelez pep-hini ac'hanomp. Al levr en e bez a zo brasoc'h eget ar Skritur-Zakr ha n'eo ket souez, kemend-all a vlaveziou, a viziou, a zunveziou, a zeveziou, a heuriou a zo en hon bue. Ar bluen a skriv al levr-ze pen-da-ben eo bolonte libr an den (2). »\nDa ze ar varn, pep-hini ac'hanomp a vezo digoret e levr, ha barnet e vezo dioutan : netra ne chomo nag er pajennou gwennan, nag er pajennou duan, hep bezan gwelet mat gant daoulagad lemm an Otrou Doue ; rak-se 'ta :\nMa fell d'imp mont d'ar barados !\n(1) Ganet en Plouneventer.\n(2) Pennadig tennet eus sermonion sant Visant.


lundi 27 mars 2017 à 11:15 Par Tudi Crequer, France Bleu Breizh Izel\nErwan Allain, a zo staliet e Bro Alamagn. Unan eus pennoù bras ar stal Sobac eo. Mat e vefe da Vro C'hall kemer harp war skouer Bro Alamagn ha digreizennañ da vat ar vro.\nMa vije Erwan Allain Prezidant ar Republik\nAnat eo eo poent digreizennañ Bro C'hall hervez Erwan Allain. "Kalz gwelloc'h" eo ur vro digreizennet eget unan kreizennet emezañ. Divizet e vefe "gant an dud" petra zo mat ober evito. Muioc'h demokratel met ivez gwelloc'h evit an ekonomiezh e vefe digreizennañ ar vro eme Erwan Allain. Aesoc'h e vefe neuze d'an embregerezhioù "da ziwanañ ha da greskiñ".\nLaouen an Alamaned gant an digreizennañ\nHervez Erwan Allain n'eus ket nemet "ar Barizianed" o soñjal eo mat derc'hel ur vro kreizennet. Pa oa c'hoazh o chom e Pariz, "er bloavezhioù 1993/94", tud an Datar (Délégation interministérielle à l'aménagement du territoire et à l'attractivité régionale) a embanne e oa ar C'hallaoued gant ar c'hoant "adgreizennañ". Kevier e vefe hervez Erwan Allain.


Pajenn:Le Crom - Buhé er Sænt, 1839.djvu/387 - Wikimammenn\nPajenn:Le Crom - Buhé er Sænt, 1839.djvu/387\n'\t1 COURUELÉN. ---- SAKT TIIIBAUT, HERMIT.\t369 ean eselcet ér piütiqueu rustan ag er bcnigen, ha reit dehou en aviseu uecessér eit morteiieiu é squèo<leu ha gobér oraeson „ ean el lausquas de retorne de dy é dud. Er Sanl e oé la;n ag ur grèd nehué eit chervigein Doué, hag é sperèd e oé occupet guet er moyandeu d’accomplisseia é resoluUon. É dadt péhani en doé desseineu and ar nehou, e olïras ur chanche vad dehou Uag ur gargue inourable é palaiser Uoué, pé énar-méieu; m£es er Sant e gavas riesouieu aveit hum escusein. Disclyeriein e rasanlin d’é dad en intanüon en doé de gùillat er bed. Penaus-benac nia oé santel é lesolution, Aroôul en doé bet poén vras é rein é goussantetnant : erpéh e ré c gonsolaüon e oé en espetance en doé en en déhé cliomet d’er bihannan é vab én é dy, cn ul lausquein guet-ou el liberté de bratiquein ê exelciceu a zevotion ha de vihuein quer retiret èl m’eu déhé câret. Er Sant, aveit pligein d e dad, e chonias guet-ou hoah ur blai pé deu. Thibaute yasde govand Sanl-Remi a Heims, guet unan ag é amièd, hanhuet Gauticr, hag a pe oent arrihue énou, peb-unan a nehai e zavaeas é écuiér én dro. En noz arlerh, ind e barlias ou deu ar droèd, e changeas ou dillat guet deu beur ou doé cavet ar en henl, ha goieil èl-cé a btl-loteu, iud hum retiras é segrèd én ur lorest a Souab, én Allcmagne, é péhani é commaueezant bihuein èl bermitièd liagèl peurerion deiésus-Chrouisl. E1 m*ou doé leinnet penaus cn hermiüèd a hùéharal e viliué guethbour ou deourne, ind e yé de labourat ér hérrieu tostan, de zarbar er va^onnèd, de foeunat, descarhein er hreniér guet erservite-ï ion, hag é spécial de secour gobér gleu eit er govellieu, hag ou iligeadur e oé gobér èl-cé ei tabourieu vïlan hacalettan a ziar er maizeu. Guel er péh e oé reil dehai eit ou dehuéieu, ind e brené bara gris, é péhani é consislé ol ou bihuance : Im duraud ma padé er bara-zé, ind edremeiué éo hou hermiüage en dé hag én noz é pedein Doué, é cannein é vêla-lioneu hag é contampiein é vrastait hag é vadelcah infini, hag a pe oè achihue er bara, ê relornent arré d'el lubour.\nEr santeieah ag er vulié e gonduient e ras dehat bout inouret ha res-pectet gueten dudag erhanton, lia quement-cé e ras dehai quemér er resoluiion de gùiliat er vro-zé, è péliani n’elleni quet mui bihuein culiei Ita dishanahuet. Gobér e rczanl diarhein ur perhindèd de Sant-Jacq a Gompostel, ha goudé en dout couiantet ou devotion ar Vé en Apostol-zé, iud e retornas ar ou faseu cit monnet hoah d’en Allemagne. Én ur dretneine dré er guér a Drève, Thibaut e rauconlras cnou é dad, péliaui n’ea hanahuas quet a gaus d e fal husqueinant lm de face disséhetdré c benigenneu. Calon er Sant e oé bet forh-toucliet 6 hiiélei en hani en doé reit dehou er vuhé; maes arresietn e ras neoah é santimanteu nalurel, ha ne ras quet dehou lium hanahuein. Eit pèllat muyoh-mui doh é vro, can e bariias Iioah guel é gompagnon eh monnet de Home de visitein Uéieu en Apostolèd, hag el léhieu aral ag er guér consacrel dré hoéd er Vuriirèd, Goudé quement-cé, en eu Sant e zas dMiobér ou demeurance én de-serh a Salanigo, toste d'er guér a Vi^ance, hag èuou er beden hag er gontampialion e ré ou occupation coniinuel; m%s er mailiue e lainas guet-ou é gompagnpn; ha TUibaut e sellas quement-cé èi un averlisse-manl c zavmé Doué deliou é toslé ehuc è dermein. (n*esquein e ras enla é zevoùon cn é ol exelciceu; hag é beuigcnneu e oé qucr bras ha qucn 47\nAdtapet diwar « https://br.wikisource.org/w/index.php?title=Pajenn:Le_Crom_-_Buhé_er_Sænt,_1839.djvu/387&oldid=152617 »


Commios - Wikipedia\nCommios a oa roue an Atrebated, e Galia er Iañ kantved kent JK.\nBevañ a rae an Atrebated en daou du da Mor Breizh. E 57 kent JK en em gannas an Atrebated a-enep un armead roman a 15 000 den, renet gant Julius Caesar, ha flastret e voent, asambles gant an Nervii, en emgann ar Sabis. Anvet e voe ur roue nevez en o fenn, gant Caesar, Commios e anv.\nE 55 e voe kaset Commios da Enez Vreizh gant ar Romaned, e penn ur bagad marc'heien, ha karget e oa da lavarout da Atrebated Breizh chom hep stourm ouzh ar Romaned a oa o vont d'o aloubiñ, dre ma krede Caesar en defe levezon war e bobl. Bac'het e voe gant ar Vrezhoned avat ha chadennet. Dont a reas neuze ar Romaned, trec'het e voe ar Vrezhoned, dieubet Commios ganto da vont da c'houlenn ar peoc'h. Reiñ a reas ur bagad marc'heien eus e bobl da sikour Caesar da faezhañ ar Vrezhoned.\nDa vare eil treizhadenn Caesar da Vreizh ez eas Commios da c'houlenn digant ar brezelour Cassivellaunos kodianañ. Feal e chomas da Julius Caesar da goulz emsavadegoù 54 kent JK ha se zo kaoz ne voe ket lakaet tailhoù war an Atrebated gant Caesar, hag evit trugarekaat Commios e voe lakaet da roue war ar Morini ouzhpenn.\nE 53, goañv anezhi, p'edo Caesar e Gallia Cisalpina, e kavas da Titus Labienus edo Commios oc'h iriennañ a-enep ar Romaned gant Galianed all. Ha Labienus da gas un ofiser, Gaius Volusenus Quadratus, hag un toullad kantenerien da ober da Commios dont d'e gaout, ha war an hent e lazhjent an treitour. Commios a deuas a-benn da dec'hel, met gloazet e voe e benn. Touiñ a reas ne raje emglev ebet ken gant ar Romaned.\nEn 52 kent JK ez eas gant un armead da sikour emsavadeg Verkingetoriks gronnet e Seziz Alesia. Pa voe flastret arme ar brezelour arvern ez eas Commios da reiñ harp d'ar Bellovaked gant 500 German. Trec'het e voent, ma rankas Commios klask repu e Germania.\nEn -51 e tistroas d'e vro gant un toullad marc'heien evit derc'hel d'ober un tamm brezel d'e enebourien. Marcus Antonius, a oa e penn ul lejion, a roas urzh da Volusenus da vont war-lerc'h Commios, ha Volusenus da vont laouen. Emgann a voe, Volusenus a voe trec'h, met gloazet e oa e c'har gant ur goaf-bann. Commios a dec'has, a c'houlennas ar peoc'h dre hanterourien. Kinnig a reas gouestlidi, prometiñ chom sioul, mont da vevañ e-lec'h ma karje Caesar, gant ma ne welje Roman ebet ken. Antonius a roas e c'her.\nHervez ur skrid eus ar Iañ kantved, ar Strategemata, gant Sextus Julius Frontinus, e tec'has Commios da Enez Vreizh gant e gompagnuned, ha Caesar war e lerc'h. Pan erruas dirak Mor Breizh e kavas avel a-du, hogen izelvor, ma chomas al listri war an aod. Daoust da se e c'hourc'hemennas Commios lakaat da ouel. Caesar, p'o gwelas a bell, a gredas e oant war vor, hag a baouezas da redek bec'h dezho.\nDiwar gement-se e kreder ne badas ket an ehan-brezel marc'hataet gant Antonius hag ec'h adkrogas ar brezel etre Commios ha Caesar. Hervez John Creighton e vije bet kaset Commios da Vreizh, goude graet an emglev ehan-brezel gant Antonius - eno e vije bet peursur da chom hep gwelout Roman ebet ken -, hag istorig Frontinus a rankje ober dave d'un dec'hadenn a-raok an emglev, pe ne vije nemet ur vojenn klevet gant Frontinus pa oa gouarnour Britannia, etre 75 ha 78. Hervez Creighton bepred e oa bet lakaet Commios da roue en Enez Vreizh gant harp Caesar, e oa bet adsavet e vrud goude lakaet e daol-treitouriezh war gont Labienus (a zilezas kostezenn Caesar e-pad ar Brezel diabarzh (etre -49 ha -45).\nGouzout a reer e oa roue an Atrebated en enez war-dro ar bloaz -30, e skoe moneiz gant e anv war ar pezhioù, e oa e gêr-benn e Calleva, hiriv Silchester, betek en -20, hag en dije bet tri mab eno, hag an tri a renas war e lerc'h war Atrebated Enez Vreizh :\nTincomarus a renas gant e dad adal 25 goude JK betek ar bloaz 7 goude JK, met goude marv o zad e vije bet rannet ar rouantelezh etre Tincomarus (en hanternoz, ha Calleva e gêr-benn) hag e vreur Eppilus (er c'hreisteiz),\nEppillus, 8 - 15, ha Noviomagus e gêr-benn,\nVerica, 15 - 40.\nBevet en deus Commios e mare ar c'hentañ darempredoù entre Roma hag Enez Vreizh, en em gannet eo evit Caesar da gentañ hag enep dezhañ goude. Hogen kement-se n'ouzer nemet dre un testeni, hini Frontinus, a voe e penn lejionoù roman Breizh etre 69 ha 98.\nAnv Commios a weler war bezhioù moneiz e Galia, goude an aloubadeg, gant Garmanos pe Carsicios. Diwar gement-se e c'haller kompren en devoa miret un tamm galloud e Galia, petra bennak ma oa o ren tramor, ha marteze en devoa rejanted pe adrouaned. Garmanos ha Carsicios a oa marteze mibien dezhañ, ha skrivaén a raent anv o zad war o fezhioù-int.\n(en) Malcolm Todd: Commius (fl. 57–50 BC). In: H. C. G. Matthew, Brian Harrison (Hrsg.): Oxford Dictionary of National Biography, from the earliest times to the year 2000 (ODNB). Band 12 (Clegg–Const). Oxford University Press, Oxford 2004, ISBN 0-19-861362-8, S. 868–869, online (Lizenz erforderlich), Stand: 2004\nAdtapet diwar « https://br.wikipedia.org/w/index.php?title=Commios&oldid=1993099 »\nKemmoù diwezhañ degaset d'ar bajenn-mañ d'an 14 Mae 2022, da 13:35.


Pagodenn veur ar Waz Ouez - Wikipedia\nKavet e vez Pagodenn veur ar Waz Ouez (Sinaeg: 大雁塔; Pinyin: Dàyàn Tǎ), e su kêr Xi'an e Sina. Savet e oa bet ar bagodenn e 652 e-pad an dierniezh Tang. Savet e oa bet evit mirout soutraoù ha delwennoùigoù eus Bouda bet degaset da Sina gant Xuanzang an troer ha beajer boudaat. E berr amzer e teuas da vezañ ar greizenn dreiñ testennoù boudaat vrasañ e Sina. Talvezet he deus ivez evit diazezañ ha poellekaat reolennoù ar voudaegezh er vro rak daoust d'ar relijion-se bezañ aet tre e Sina c'hwec'h kantved abretoc'h ne oa ket bet troet ar gelennadurezh evel ma oa dleet ha rouez e oa an nebeud testennoù troet prop.\nPagodenn veur ar waz Ouez, Xian, Sina\nPemp live a oa d'ar bagodenn gentañ. Gant an diaez ma oa kavout mein er biojoù e oa bet savet gant pri-prad, kreñvaet e lec'hioù zo gant brikennoù. Re vresk e oa ar framm avat ha nebeut goude ma voe echuet d'e sevel e kouezhas ar savadur en e boull.\nE deroù an VIIIvet kantved, etre ar bloavezhioù 701 ha 704 e voe roet urzh da adsevel ar bagodenn gant an Impalaerez Wu Zetian. Ouzhpennet e voe pemp live all d'ar bagodenn neuze. Rankout a reas ar bagodenn gouzañv diwar brezelioù drastus da c'houde ha setu perak ne chom mui nemet seizh live hiziv. 64 metr uhelder eo hag el laez anezhi en em zispak ur gwel meurdezus war kêr Xi'an.\nPiramidennek eo he stumm ha savet e vez ganti dre ur skalier koad. Gwechall e veze skrivet en diabarzh anvioù an holl re bet degemeret en arnodennoù impalaerel a rae ofisourien anezho. Dalc'het e voe d'an hengoun-mañ a-hed tierniezhioù Ming ha Qing.\nEn-dro d'ar bagodenn eman Templ Gras Veur ar Vamm; Da Ci'en. Savet e oa bet templ e penn-kentañ e 589 hag adsavet e voe da c'houde e 647 gant Li Zhi, a zeuas diwezhatoc'h da vezañ an Impalaer Tang Gaozong. E koun e vamm an Impalaerez Wende en deus bet lakaet sevel Templ Gras Veur ar Vamm. Delwenn Xuanzang a c'haller gwelet e-tal takad an templ.\nUn tostaat d'ar bagodenn\nPagodenn veur ar Waz Ouez, gwelet eus ar su\nUn arvest bamus a feunteunioù nepell eus ar bagodenn, dispaket meur a wech an deiz\nAdtapet diwar « https://br.wikipedia.org/w/index.php?title=Pagodenn_veur_ar_Waz_Ouez&oldid=1465202 »\nDernière modification le 4 Ebr 2013, à 16:56


Buhez ar Sent/1912/Herman-Jozef - Wikimammenn\nBuhez ar Sent/1912/Herman-Jozef\n◄ An den eürus Loeiz-Mari Grignion a Vonfort An den eürus Herman-Jozef Anton Neyrot ►\nNavet devez a viz Ebrel\nAn den eürus Herman-Jozef\nBeleg ( ***-1230)\nHerman a oa ganet en Kologn, en eil hanter an daouzekvet kantved. E dud, pinvidik, amzer a oa bet, a oa kouezet en dienez. Herman a oa eur c’hrouadur dihun ; e blijadur oa bezan o pedi en iliz, dirak skeuden ar Werc’hez a zalc’he ar Mabig Jezuz war he barlen.\nA greiz e bedennou, en em lake da gomz, peb eil, ouz ar Vamm pe ouz ar Mab. Eur wech ma oa gantan eun aval, e kinnigas anezan ken koantik ha tra d’ar mabig bihan. Ar skeuden ven a deuas evel bue enni, hag ar Werc’hez, oc’h astenn he dorn, a zigemeras, gant eur mousc’hoarz tener, prof ar bugel dinam.\nA nebeudou, e savas en kalon Hermanik c’hoant da vont da veleg. Gwasan oa, e gerent n’o devoa ket a êz d’e skola ; a drugare Doue, e kavas dor-zigor en manati Steinfeld, hag en doare-ze e c’hellas ober e studi. Eur wech beleget, pa veze ouz an ôter, e veze muioc’h henvel ouz eun êl eget ouz eun den.\nHiniennou a gave si ennan dre ma lake kalz amzer da oferennan. Tud a zo hag a ve en ofisou, muioc’h evit heuih ar c’hiz eget evit heuilh o c’hreden ; a zo ken berr o devosion ma kavont bepred re hirr an amzer a dremenont en iliz. N’eo ket souez, pa ne vezont enni nemet evel an azen hag an ejen a oa en kraou Bethléem, ne deu vad ebet en o ene, na diouz an ôter, na diouz an dôl zantel, mammennou ar vue, koulskoude, evit ar re a oar dioute.\nHerman n’eo ket en doare-ze e c’hoarveze gantan ; dre dostât ouz Jezuz-Krist, e teue da vezan eun eil Krist, ha ken arru mat e oa gant ar Werc’hez Vari, ma n’en deveze diganti nemet ar pez a gare.\nE genvreudeur, o welet pegement a garante a oa etre Jezuz, Mari hag hen, a lezhanvas anezan Jozef. Doue a zigasas d’ezan eleiz a glenvejou a c’houzanvas gant pasianted hag a greskas gened e ene.\nEun devez, unan eus e vreudeur a lavaras d’ezan : « Evidoc’h c’houi, n’oc’h mat da netra nemet da zibri ! »\nHerman-Jozef, elec’h bezan anwazet gant ar ger-ze, a zonjas n’en devoa lavaret nemet ar wirione.\nE zilhad, nemet e vijent dereat, a oa bepred mat awalc’h evitan. « Epad meur a vla, eme skrivagner e vue, n’hon deus gwelet pez dilhad neve ebet gantan ; gwell oa gantan dilhad koz, abalamour, emezan, ma oant skanvoc’h. »\nWar a lavarer, an Itron-Varia a zeskas d’ezan ar « Sub tuum », ar bedennig verr-ze en he enor, hag a zo breman anavezet gant an holl gristenien.\nMervel a reas er bla 1230.\nDoue o tont da vagan an den a ra d’ezan ’n em drei ennan hag a vev ennan\nJezuz-Krist a ra d’imp en em drei ennan hag a vev ennomp. Au treo a zebromp a ’n em dro ennomp. Pa zebromp Doue, ni a ’n em dro en Doue, abalamour an treo a ’n em dro bepred, ar re disteran ane, ’barz ar re a zo an uhelan.\nHon c’horf, abalamour m’eo eus uheloc’h danve evit ar pez a gemer, a dro aneze ennan ; ar pez am eus debret a oa bara ; eur wech debret, e tro en kig hag en gwad.\nHerve al lezen-ze, hon ene, abalamour m’eo an disteran, a ’n em dro en Doue, pa dostaomp ouz an dôl zantel.\nNe baouezomp ket da vezan ; chom a reomp er C’hrist, hag ar C’hrist a chom ennomp ; mes Hen eo a vev hag a ro bue.\nSant Augustin, eur pec’her bras en penn kentan e amzer, nebeut goude m’oa distroet ouz Doue, goude bezan bet pellaet dioutan epad blaveziou kaeran e vue, a gleve o tont eus an tabernakl ar c’homzou-man : « Cibus sum grandium, cresce et manducabis me : Me eo magadurez an eneou bras, kresk hag e c’helli dibri ac’hanon, mes ne laki ket ac’hanon da drei ennout, evel magadurez da gorf, te eo a vezo troet ennon ! »\nTraou zo, ha p’o c’hemeromp, a grog en hon c’horf. Pa gommunier, Jezuz-Krist a grog en hon ene, a laka hon bue da drei en e vue, a laka hon zonjou hag hon lavariou da vezan henvel ouz e re, hag a ra ar burzud a embanne an abostol sant Pol, pa lavare : « Bevan a ran, a gredan, nan n’eo ket me eo a vev, Jezuz-Krist eo a vev ennon : Vivo, jam non ego, vivit vero in me Christus !\nAdtapet diwar « https://br.wikisource.org/w/index.php?title=Buhez_ar_Sent/1912/Herman-Jozef&oldid=36537 »\nKemmoù diwezhañ degaset d'ar bajenn-mañ d'an 19 Mez 2012, da 09:01.


DVD "Daet eo genin !" (8 € (5 € + 3 € de frais de port) €)\nKinnig a ra Kerlenn Sten Kidna amañ ur benveg nevez evit monet àr-raok get ar yezh. E bal pennañ a zo gwellaat ar c'hompren dre selaou.\n15 tem a-zivout ar vuhez a-vremañ, tri stumm evit pep hini (A2, B2, C2), 45 video dishañval en holl enta ha 88 min da selaou :\nEvit gouiet spisoc'h petra zo a-barzh an DVD, e c'hellit bremañ sellet doc'h ur video a live 1, àr dem ar levraoueg, ha gober pemp ag ar seizh poelladenn a zo stag doc'hti. Dre-mañ eo !\nC'hwi a gavo amañ dindan ur video é tisplegiñ deoc'h petra a ya d'ober danvez hon DVD, ha penaos e ya en-dro (izelaet eo bet kalite skeudennoù ar video kuit d'ar fichennaoueg bout re bounner. Ur bochad spisoc'h e vo ar skeudennoù a c'helloc'h gwelet àr ho skramm).\nGellet a rit sellet doc'h ar video-mañ e yezhoù arall : FR / EN / OC / CA.


Laezh-ribod - Wikipedia\n(Adkaset eus Laezh-ribot)\nUr werennad laezh-ribod. Gwelout a reer roud al laezh-ribod peg ouzh ar werenn. Naetoc'h eo evañ en ul lestr-pri.\nUr banne laezh-dous (en tu kleiz) e-kichen ur banne laezh-ribod. Heñvel eo al liv, met tevoc'h eo al laezh-ribod, ha splannoc'h ar merk.\nAl laezh-ribod zo un evaj a deu eus laezh ar saout pa vez ribotet an dienn anezhañ d'ober amann. A-wechoù e kreder eo un evaj "breizhek", met evet e vez e broioù all evel Flandrez Belgia, Pakistan pe Afganistan ivez .\n3 Laezh-ribod mat\n4 Skaotañ ar gwer\n5 Pennadoù kar, a bell pe a dost\nMeuz[kemmañ | kemmañ ar vammenn]\nGwechall, war ar maez, e veze debret patatez gant laezh-ribod, ha krampouezh gwinizh-du e-barzh laezh-ribod.\nStudierien Breizh a gustume evañ laezh-ribod war-lerc'h un nozvezh pant e dibenn an XXvet kantved. Ne raent nemet evel ar roulerien a rae kemend-all a-raok dezho abaoe kantvedoù er vro. Kontet e veze gant lod e c'hallent chom yac'h ha derc'hel da lonkañ ma kasent ul litrad laezh-ribod war-draoñ er beure war-lerc'h. Siwazh, ne soñj ket a-walc'h al lonkerien yaouank a vremañ el louzoù-se a rafe vad d'o yec'hed ha da saverien-saout ar vro.\nHiziv e c'haller kavout laezh-ribod en tiez-krampouezh, met gwelloc'h e vez d'an anaoudeien goulenn a belec'h e teu, betegouzout.\nBlaz[kemmañ | kemmañ ar vammenn]\nKen kustum e vezer bremañ ouzh ar boued sukret ma ne blij ket kalz al laezh-ribod ken, ha nebeutoc'h c'hoazh d'ar vugale. Koulskoude, pa welont o zud oc'h evañ laezh-ribod e reont kemend-all aes, en-vihan. Diaesoc'h e vez kregiñ gant al laezh-ribod pa vezer krennard.\nLaezh-ribod mat[kemmañ | kemmañ ar vammenn]\nNe blij ket d'an holl hini Bridel. Met hini Sant-Malo pe Lanfeun a vez kavet eus ar c'hentañ, pa n'haller ket kaout hini "graet er gêr".\nSkaotañ ar gwer[kemmañ | kemmañ ar vammenn]\nDisplijus e vez skaotañ gwer war-lerc'h laezh-ribod: pegañ a ra ouzh ar gwer. Gwelloc'h eo evañ laezh-ribod e bolennoù pe listri-pri, aesoc'h da skaotañ.\nAdtapet diwar « https://br.wikipedia.org/w/index.php?title=Laezh-ribod&oldid=1483214 »\nKemmoù diwezhañ degaset d'ar bajenn-mañ d'an 5 Ebr 2013, da 00:57.


evel a - Wikeriadur\nSavet diwar an araogenn evel hag ar rannig-verb a.\nevel a ran, ... a rit, ... a raen\nHerve. — N'hellan ket lavaret nan d'eoc'h ha, pa gomzit ouzin evel a rit, e rankan senti. — (Yann-Vari Perrot, An Aotrou Kerlaban Pez farsus e 3 Arvest, Brest, 1922, p. 46.)\n— [...]; koulskoude em boa doan leiz va c'halon, ha ma klevac'h ac'hanoun oc'h hirvoudi hag o ouela evel a rean, e oa dre na c'hellen ket distrei da welet va c'hoar. [...]. — (G. MILIN, Gwechall-goz e oa..., Kemper, 1924, p. 11.)\n— Souezhet oun e c'hellfec'h prezeg evel a rit. — (G. MILIN, Gwechall-goz e oa..., Kemper, 1924, p. 78.)\nevel a ouzout, a ouzoc'h\nevel a lavaran ...a leveront ...\nEvel a welit .... — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 15.)\nAdtapet diwar « https://br.wiktionary.org/w/index.php?title=evel_a&oldid=289098 »\nKemmoù diwezhañ degaset d'ar bajenn-mañ d'an 3 Du 2019, da 13:26.


Buhez ar Sent/1912/Jezus-Krist hon Dasprener - Wikimammenn\nBuhez ar Sent/1912/Jezus-Krist hon Dasprener\n◄ Hedwij Jezus-Krist hon Dasprener Raphaël ►\nDoue ne ra netra hep digare. Pep den o tont er bed a zo digaset evit eun dra bennak, ha dishenvel eo galvedigez an eil diouz hini egile. Evel pep den, Jezuz-Krist, o tont er bed, en devoa e hini, ha pa varvas war ar groaz, ec’h embannas dirak an nenv hag an douar en devoa peurc’hrêt al labour a oa bet fiziet ennan : Consummatum est. Miret en devoa ervat lezen e Dad ; laket en devoa da zont da wir kement tra oa bet skrivet diwar e benn ; genel ha bevan en devoa grêt, ha mervel a rê evel ma oa bet merket er Skritur ; en kreiz poaniou e dremenvan, en devoa, da vihanan, al levenez da c’hallout lavaret en devoa grêt e gefridi, o labourat hag o c’houzanv evel ma c’hoantae e Dad e labourje hag e c’houzanvje.\nAdtapet diwar « https://br.wikisource.org/w/index.php?title=Buhez_ar_Sent/1912/Jezus-Krist_hon_Dasprener&oldid=38391 »\nKemmoù diwezhañ degaset d'ar bajenn-mañ d'an 9 Gou 2012, da 09:30.


Lysandros (henc'hresianeg : Λύσανδρος), marvet e 395 kent JK, a oa ur jeneral eus Sparta a oa bet lakaet e penn morlu ar geoded-se hag a faezhas Ateniz en Aigos Potamoi e 405 kent JK. Bloaz war-lerc'h e teuas a-benn da lakaat Ateniz da godianañ, hag ec'h echuas evel se Brezelioù ar Peloponnesos. Aozañ a reas hegemoniezh Sparta war Vro-C'hres e-pad dek bloavezh diwezhañ e vuhez a-raok mervel e-doug ur seziz.\nLysandros a glaskas neuze sevel ur morlu kreñv evit Sparta, en Efesos, hag a vefe gouest da dalañ ouzh hini Ateniz,. Klemm a reas en un doare fin diwar-benn ar satrap Tissafernes, un enebour da Gyros, o tamall dezhañ bezañ bet prenet gant Alkibiades. Profañ a ra Kyros dezhañ neuze ur skoazell arc'hant bras-kenañ, anezhi war-dro 10 000 dareg, da lâret eo 200 000 drac'hma. A-drugarez dezhi e c'hall Lysandros kreskiñ gopr ar verdeidi, a dremen eus teir da beder obolenn. Evel se e c'hall Lysandros tuta pareadoù hep poan ha memes sachañ roeñverien e enebourien da labourat evitañ.\nAncient/classical history (Lysandros)\nLysandros hervez Ploutarc'hos The Internet Classics Archive\n↑ "Spartans, a new history", Nigel Kennell, 2010, p. 126.\n↑ "Spartans, a new history", Nigel Kennell, 2010, p. 127.\nAdtapet diwar « https://br.wikipedia.org/w/index.php?title=Lysandros&oldid=1984768 »\nKemmoù diwezhañ degaset d'ar bajenn-mañ d'an 4 Ebr 2022, da 20:09.


teuje - Wikeriadur\nEus deuje gant ur c'hemmadur dre galetaat (d > t)\ndre vlotaat zeuje\nFurm ar verb dont e trede gour unan an amzer dic'hallus, en doare-divizout\nWar-lerc'h ar rannig-verb e :\nSetu oe grêt an eured, gant peb solennité :\nTapet oe an oac'h iaouanc war geïnn eun incane,\nBete-goût teuje d'ezhan dougen bonet he dad.\nNa oa ket a drouc-zeblant : commanset oa er fad. — (Fañch an Uhel, Soniou Breiz-Izel 1, Pariz, 1890, 1971, p. 240.)\nArnus a reas al labour e-unan gant sikour Yonan, rak n'houlle ket e teuje den ebet a-ziavêz en-dro d'e jistr neve. — (Erwan ar Moal, Pipi Gonto, Kemper, 1925, p. 37.)\nMezhek a-walc'h e tlee bezañ evelkent an hini kablus, rak kerkent ha sonet gantañ e gloc'had e oa aet war-eeun d'e doull, petra bennak ma voe bet divizet e teuje du-mañ da glask e goan. — (Jarl Priel, Va Buhez e Rusia, Al Liamm, 1955, p. 7.)\nSe a oa evel ur bromesa e teuje c'hoazh an deiz goude un nozvezh du-pod ha ne oa seblant ebet ganti d'achuiñ biken. — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 83.)\nWar-lerc'h ar stagell isurzhiañ ma :\nEvelato, an Aotrou de la Marche n'oa ket evit chom pell kuzhet e ti an Itron du Laz, rak an ti-se a zo e kêr, ha ma teuje an disterañ bec'h warnezhañ e vije tizhet aes a-walc'h abalamour ne gavje ket e dro da dec'het kuit : e kêr n'eus na koad, na lann da guzhat en o zouez. — (Lan Inizan, Emgann Kergidu 1, Brest, 1877, eil emb. Al Liamm 1977, p. 20.)\nHag e em lakaent war o daoulin dirak ar vazh, hag e pedent Doue ma teuje da dougen delioù. — (Fañch an Uhel, Kontadennoù ar Bobl/1, Al Liamm, 1984, p. 99.)\nPebezh glac'har 'ta, pegement a wad fall adal ma teuje da c'houzout e oan dindan dimeziñ, ha gant piv ?... — (Jarl Priel, Va Buhez e Rusia, Al Liamm, 1955, p. 2.)\ntaze (e gevred Breizh)\nAdtapet diwar « https://br.wiktionary.org/w/index.php?title=teuje&oldid=250082 »\nKemmoù diwezhañ degaset d'ar bajenn-mañ d'an 10 Kzu 2017, da 09:09.


E brezhoneg - Penaos deskiñ krouiñ kanaouennoù ha barzhoniañ e yezh ar vro ? - RB FRANCE\nE brezhoneg – Penaos deskiñ krouiñ kanaouennoù ha barzhoniañ e yezh ar vro ?\nAbaoe pell e vez komzet eus ar mennozh-mañ gant tud Emglev bro Douarnenez, e penn-kentañ ar raktres. Anaelle Le Pann a labour eno : « Ar santimant hon eus da brogrammiñ abadennoù, festoù-noz, konsertoù … Ha diouzh an tu all hon eus c’hoant da vont pelloc’h evit se. Evit souten, ha marteze sikour, kanerien. Da laret eo hon eus komzet kalz gant arzourien hag a lare o deus ur c’hoant krouiñ, sevel kanaouennoù nevez. Met a-wechoù e vez diaes dezho en ober. »\nNolwenn Korbell ha Krismenn Setu penaos eo ganet ar soñj sevel ur stummadur micherel evit klask sikour anezho da grouiñ, kalzig a dud yaouank en o zouez met tud kosoc’h ivez. Lod a zo arzourien dija, kanerien pe konterien. Bez ez eus kelennerien ivez. Poent eo lakaat ho anv ma’z oc’h dedennet d’en ober. Ha sikourioù arc’hant a zo da gaout evit ar re a-vicher, dre an Afdas da skouer.\nSkipailh Emglev bro Douarnenez en deus soñjet buan a-walc’h e Nolwenn Korbell ha Krismenn evit stummañ ar re dedennet. « Evideomp e oa anat kregiñ ganto. Ur bern traoù o deus da rannañ. Mont a reomp da selaou anezho. Koulskoude seurt stummadur n’hon eus ket gwelet evit poent. »\n« Un dra ken personel … » An daou arzour a zo boaz da grouiñ e brezhoneg evel-just, met n’eo ket memes tra klask kelenn krouiñ e yezh ar vro. « N’ouzon ket penaos ‘vez graet e gwirionez. Penaos deskiñ da dud ‘zo skrivañ kanaouennoù ? Evidon-me ‘zo un dra ken personel … Met tu ‘vo d’esaeañ memestra, marteze asambles, da soñjal tro-dro d’an dra-se. Penaos e teu ar c’hoant skrivañ ? Diwar petra ? » a zispleg Nolwenn Korbell.\nHa mod-se reiñ kalon d’an dud sur a-walc’h. Un okitanat a zo pedet ivez e-barzh ar skipailh stummañ : Laurent Cavalier e anv. Ur c’haner hag a sav kanaouennoù en e yezh, desket gant e vamm-gozh, unan minoralet evel ar brezhoneg.\nMa’z oc’h dedennet e c’hellit mont e darempred gant Emglev bro Douarnenez. An abretañ ar gwellañ, dre bellgomz (07.83.88.75.57) pe dre bostel (emglev.bro.dz@gmail.com).


Pajenn:Morvan - Buez ar Zent, 1894.djvu/354 - Wikimammenn\nPajenn:Morvan - Buez ar Zent, 1894.djvu/354\n17 a Vae\nAliez ez ejot var he lerc’h euz ann eil kear d’eben ; lod a vanne mein outhan, ha lod all a skoe ganthan a daoliou baz. He skoaz kleiz a oue distreset gant eunn taol evelse, hag a jomaz ato distres goudeze. Meur a vech all c’hoaz e oue dare d’ezhan beza lazet ; mes Doue hen diouallaz, ha ne oue ket lakeat d’ar maro.\nPa veze Paskal Belon o tiouall al loaned enn he vugaleach, e tremene he holl amzer o pedi pe o vedita, pe o lenn eul levr devot bennag, hag ann dra-ze ne vire ket outhan da deuler evez euz he loaned. Hirio, er c’hountrol, ar vugale a renk ober ar vicher-ze a dremen peurvuia ho holl amzer o c’hoari, ha ne daolont nemeur a evez euz ho loaned. Petra zo kaoz a gement-se ? N’euz ken kaoz nemed abalamour ar vugale-ze n’int ket bet kelennet mad gant ho zud. Mar karje ar re-ma beza desket d’ezho abred ho fedennou, ho c’hatekiz hag ive ho lizerennou, mar gellent hen ober, ar vugale-ze o devije bet plijadur evel ar zant-ma o lavaret ho Fater, pe o c’houlenn katekiz ann eil digant egile, pe o lenn eul levr devot bennag, epad ma vijent er meaz gant ho loaned. Mes ne c’houzont seurt euz ann traou-ze ; n’e ket souez eta e tremenfent ho holl amzer o c’hoari heb ober fors pe ez ai ho loaned da laerez pe n’ez\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/354&oldid=137553 »


Carolyne Sayn-Wittgenstein in 1847\nCarolyne zu Sayn-Wittgenstein gant he merc'h Marie, en 1840.\nCarolyne Elisabeth zu Sayn-Wittgenstein-Berleburg-Ludwigsburg (1819-1887) a oa ur gontez polonat, c'hoar d'an tsar, hag a vevas gant ar sonaozour Franz Liszt e-pad 40 vloaz.\nKelaouennerez e oa ivez ha krediñ a reer e savas kalz eus skridoù Liszt, ha dreist-holl e vuhezskrid Chopin.\nKarolina Elżbieta Iwanowska a oa ganet e Woronińce (hiziv Voronivtsi (Воронівці), en Ukraina), unan eus domanioù bras he zud e reter Pologn, a oa neuze ur broviñs en Impalaeriezh Rus. E miz Ebrel 1836, e timezas d'un ofiser rus, ar Priñs Nikolaus zu Sayn-Wittgenstein-Ludwigsburg (1812–1864; mab da Peter Wittgenstein)\nHector Berlioz, Lettres à la princesse, Paris: L'Herne 2001 (correspondence with the princess Sayn-Wittgenstein) Galleg.\nLa Mara (i.e. Marie Lipsius, Hrsg.), Franz Liszt's Briefe an die Fürstin Carolyne Sayn-Wittgenstein, Leipzig: Breitkopf & Härtel 1899 Galleg\nAdtapet diwar « https://br.wikipedia.org/w/index.php?title=Carolyne_zu_Sayn-Wittgenstein&oldid=1992121 »\nKemmoù diwezhañ degaset d'ar bajenn-mañ d'an 10 Mae 2022, da 20:06.


Owain - Wikipedia\nOwain a zo anv meur a vrezhon, eus Enez Vreizh, eus an Hen Ogledd pe eus Kembre, evel\nOwain mab Urien (a-wechoù Owein), marvet war-dro 595, a oa mab da Urien, roue Rheged war-dro 590; brezeliañ a reas gant e dad a-enep Angled rouantelezh Bernikia. E anv a gaver en anv Ywain e mojenn ar roue Arzhur.\nOwain Gwynedd ( "Owen" e saozneg) (war-dro 1100 – 28 a viz Du 1170), anavezet ivez evel "Owain ap Gruffydd", roue Gwynedd,\nOwain Cyfeiliog (war-dro 1130 - 1197) priñs eus Powys ha barzh,\nOwain Goch ap Gruffydd ( "Owain Ruz") (marvet war-dro 1280), breur da Llywelyn Olaf (Llywelyn Diwezhañ) eus Gwynedd.\nOwain Lawgoch ( "Owain ap Thomas ap Rhodri") (war-dro 1330 - 1378), gourniz da Llywelyn, a c'houlenne tron Kembre;\nOwain Glyndŵr ( Owen Glendower e saozneg) (1359– war-dro 1416), ar c'hembread diwezhañ a zo bet anvet Priñs Kembre.\nOwain Tudur (war-dro 1400 – 2 a viz C'hwevrer 1461)\nOwain Owain (1929 - 1996), politikour\nOwain Ddantgwyn, priñs en hanternoz Kembre, kinniget gant darn evel ar "gwir" roue Arzhur.\nMeur a roue brezhon eus Strat Clut zo bet anvet Owain, evel Owain Strat Clut.\nEus an an anv Owain e teu an anvioù-tiegezh kembraek\nBowen (ab Owen).\nAdtapet diwar « https://br.wikipedia.org/w/index.php?title=Owain&oldid=1465009 »


Josef Terboven - Wikipedia\nJosef Terboven e miz C'hwevrer 1942\nJosef Antonius Heinrich Terboven, ganet d'an 23 a viz Mae 1898 hag aet da Anaon d'an 8 a viz Mae 1945, a oa ur penn uhel nazi. Brudet e oa bet evel Reichskommissar Norvegia e-pad dalc'hidigezh ar vro-se gant an Trede Reich.\n1 A-raok an NSDAP\n2 En NSDAP\n3 E penn Norvegia\nA-raok an NSDAP[kemmañ | kemmañ ar vammenn]\nTerboven (un anv a orin izelvroek) a voe ganet en Essen, en Alamagn. Ar familh a oa he orin en Izelvroioù. Servijet en devoa er ganolierezh alaman ha goude-se en aerlu e-pad ar C'hentañ brezel-bed. Enoret e voe gant ar Groaz houarn\nTizhet en devoa ar renk a letanant. Goude ar brezel e studias ar Gwir hag ar skiantoù politikel e skolioù-veur München ha Freiburg, d'ar mare-se eo e krogas d'ober politikerezh.\nEn NSDAP[kemmañ | kemmañ ar vammenn]\nKuitaat a reas ar skol-veur e 1923, hag emzelañ en NSDAP gant an niverenn 25247. Kemeret en doa perzh en Hitlerputsch e München. Pa voe lakaet an NSDAP e-maez lezenn, ez eas da glask labour en un ti-bank ; skarzhet e voe e 1925.\nAdal ar mare-se ne labouras mui nemet evit ar strollad nazi. Sikour a reas ar strollad d'en em wriziennañ en Essen. Dont a reas da vezañ Gauleiter eno e 1928. Abaoe 1925 e oa ezel eus ar Sturmabteilung ; en aozadur-se en doa tizhet ar renk a Obergruppenführer e 1936.\nD'an 29 a viz Even 1934 e timezas gant Ilse Stahl, sekretourez ha mestrez Joseph Goebbels. Adolf Hitler e oa test a enor en dimeziñ. Lakaet e voe Terboven da Oberpräsident er Rheinprovinz e 1935. Eno en em ziskouezas evel un diktatour bihan ha didruez.\nE penn Norvegia[kemmañ | kemmañ ar vammenn]\nPennad spisoc'h: Reichskommissariat Norwegen\nTerboven (an eil azezet adal an tu dehoù) gant Quisling, Himmler ha Falkenhorst.\nLakaet e oa bet Terboven da Reichskommissar evit Norvegia d'ar 24 a viz Ebrel 1940, tra ma ne oa bet peuraloubet ar vro nemet d'ar 7 a viz Even 1940. Erruet e oa e lojeiz ar familh roueel e Skaugum e Gwengolo 1940 hag en em stalias e Stortinget (savadur parlamant Norvegia) evel lec'h penn.\nTerboven n'en doa nemet ur galloud evezhiañ war ar velestradurezh trevour e Norvegia. Ar velestradurezh alaman ne rene ket ar vro end-eeun hag a oa bihan. An aferioù pemdez a oa renet gant melestradurezh Stad Norvegia, e-penn an obererezhioù e oa kuzulva Quisling. Terboven n'en doa galloud ebet war ar 400 000 soudard eus nerzhioù lu Alamagn a oa e Norvegia hag a oa suj d'ar jeneral Nikolaus von Falkenhorst. E penn un nerzh a 6000 den e oa memes tra, 800 anezho o vezañ izili eus ar polis kuzh.\nNerzhioù milourel Falkenhorst, a glaske bevañ gant tud Norvegia en un doare sioul ha seven, Terboven gant un nerzh kalz bihanoc'h a gendalc'he da vezañ diktatour ha garv evel ma oa bet pa oa gouarnour ar Rheinprovinz. Deuet e oa a-benn da vezañ argarzhet kement gant poblañs Norvegia evit gant an Alamanted er vro.\nJosef Terboven, Vidkun Quisling ha Wilhelm Rediess e 1943.\nPa voe klevet gantañ e oa kodianet an Trede Reich, Terboven a emlazhas d'an 8 a viz Mae 1945 dre emdarzhañ gant 50 kg Dinamit en ur bunker. Marvet eo e-kichen korf an Obergruppenführer Wilhelm Rediess, penn an SS hag an nerzhioù polis e Norvegia, a oa emlazhet dres a-raok.\nEr film The Heroes of Telemark embannet e 1965, Josef Terboven a zo c'hoariet gant an aktour saoz Eric Porter.\nAdtapet diwar « https://br.wikipedia.org/w/index.php?title=Josef_Terboven&oldid=1788135 »\nKemmoù diwezhañ degaset d'ar bajenn-mañ d'an 27 Meu 2018, da 20:06.